text:
1. Mu Isomo rya mbere, Imana iragaragaza urukundo ifitiye umuryango wayo kuko yawiremeye kandi ikaba yifuza kuwuyobora no kuwuba bugufi: “dore ngiye gukora ikintu gishya ndetse cyatangiye no kugaragara… Ndahanga inzira rwagati mu butayu, inzuzi zitembe ahantu h’amayaga. Uyu muryango nihangiye kandi uzahora uvuga ibisingizo byanjye”. Uru ni urukundo rukomeye Imana igaragariza umuryango wayo cyane ko wagiye uyihemukira igihe cyose. Ariko impuhwe zayo ni igisagirane, niyo mpamvu yongera guhamagara umuryango yakunze kuzageza kundunduro igira iti: “Israheli we! Wangeretseho ibyaha byawe, urananiza kubera amafuti yawe. Nyamara jye si ko meze; ku bw’izina ryanjye nkubabariye ibyaha byawe, sinzibuka amakosa yawe.” Nguko uko Imana itugenzereza. Tuyibera ibirumbo, tukajya kure yayo, nyamara Yo iratwihanganira ikagera ubwo iduhamagara mu izina, ikimenyetso cy’impuhwe n’urukundo bitagereranya idukunda.
2. Mu Isomo rya kabiri, Pawulo wari mu gihe cy’agahinda kandi umutima we ukaba wari uremerewe kubera abanyakorinti bari bifitemo abantu b’umutima wo kumurwanya no kutamwumva, arandika agira ati: “Imana irandeba: ibyo nababwiye sinari ngambiriye guhita mbihindagura. Koko rero Umwana w’Imana, Kristu Yezu twamamaje iwanyu, jyewe, Silivani na Timote, si uko ateye. Ntiyabaye icyarimwe «yego» na «oya», yabaye «yego» gusa!” Pawulo ntiyaranzwe, mu nyigisho ze, n’uburyarya cyangwa ubusambo, ahubwo yagerageje kumenyekanisha abo yari atumweho Kristu ndetse akagenda agerageza kumwiga imvugo n’ingendo. Ariko kenshi abantu turi ba nta munoza, no mu byiza tugerageza kuba twabibonamo ibitagenda. Pawulo rero ntiyifuza ko umuryango w’Imana wakomeza kumera gutyo, niyo mpamvu awusaba ko uwemeye yakwemera aho kuba akazuyazi. Ati “Yezu ntiyabaye icyarimwe yego na oya”, namwe rero nimugenze nka We.
3. «Ndabikubwiye: haguruka ufate ingobyi yawe witahire!» Yezu aragaragariza rubanda n’abafarizayi ko ikimuhangayikishije kandi icyo yifuza ari ugukiza muntu, nta mukize gusa ku mubiri ahubwo akanamukiza kuri Roho. Mu bwiyoroshye bwe, Yezu ntakiza kugira ngo rubanda rumwemere cyangwa se rumukurikire. Arakiza kubera urukundo n’impuhwe afitiye abababaye n’abanyabyago. Arabakiza kugira ngo nabo bigiremo ubuzima kandi bumve ko mu kababaro no mu magorwa yabo batari bonyine ko ahubwo Data uri mu Ijuru uri aho atagaragara abashyizeho ikiganza cye. Yezu ari bugufi y’abababaye kugira ngo abarinde kwiheba kandi abereke ko uburwayi cyangwa se ubundi bubabare bitari bikwiye kubabera impamvu yo kwitarura Imana, ahubwo bikababera impamvu yo kuyambaza no kuyitakambira yo ishobora kubakiza.
4. Yezu abonye ukwemera kwabo abwira icyo kirema ati «Mwana wanjye, ibyaha byawe urabikijijwe.» Yezu aragaragaza ko ukwemera tumufitiye ariko aheraho maze akadukiza ibyaha byacu, kandi urukundo adukunda nirwo rwihutira kutubwira ati “mwana wanjye, sinifuza icyaguhungabanya n’icyakubuza amahoro, ntabwo nkwifuriza urupfu, ahubwo kubera ko wifuza gukira ukaba wicishije bugufi, ibyaha byawe urabikijijwe”. Yezu adukiza nta kiguzi aduciye kuko adukunda. Arifuza ko natwe kubera urukundo twamutunganira kandi tukamenya kubaha no gushishoza. Kuba abigishamategeko bataragera aho babona muri Yezu ko ari Imana, ko ari Umushobora byose, ni ukubera kunangira umutima no kumva ko bazi byose. Niyo mpamvu babonye Yezu nk’utuka Imana kuko akiza ibyaha. Twige gusoma ibimenyetso by’ibihe kandi tubwire Yezu adufashe kumenya ibikorwa bye atwereka buri munsi.
P. Jean Damascène MUGIRANEZA


c: text/html

text:
Rwanda | Nyamasheke: RGB yasabye abayobozi b’inzego z’ibanze kurushaho kwimakaza imiyoborere myiza.
Imiyoborere myiza si umwihariko w’abayobozi, ni ubufatanye bw’inzego zose n’abaturage. Aya ni amagambo yakunze kugarukwaho mu biganiro byahuje Ikigo cy’Igihugu gishinzwe imiyoborere myiza (RGB) n’abayobozi bo mu nzego z’ibanze bo mu karere ka Nyamasheke barimo Abanyamabanga Nshingwabikorwa b’Imirenge, abahagaragriye Inama Njyanama z’Imirenge n’Akarere, abahagarariye imiryango itegamiye kuri Leta, abikorera ku giti cyabo ndetse n’ihuriro ry’abafatanyabikorwa bakorera mu Karere ku itariki ya 24 Nyakanga 2012.
RWEGO Albert waje ahagarariye Transparency Rwanda, yavuze ko abasaba serivisi bose bangana bityo bakaba bagomba kwakirwa kimwe. Abayobozi bose bagomba gukorera mu mucyo, abikorera ndetse n’abaturage nabo bakagira uruhare mu gutuma inzego bakorana na zo zikorera mu mucyo. Ibi ngo bizatuma babasha gutanga serivisi nziza no gukoresha neza umutungo wa Leta.
Abitabiriye ibiganiro kandi basabwe kurangwa n’imikorere ndetse n’imikoranire myiza nk’uko byavuzwe na Ruburika Antoine, ukuriye ishami ry’imiyobore myiza muri RGB. Yaboneyeho gusaba abari aho kurushaho gukorera hamwe, gutanga amakuru no kumenyakanisha ibakozwe. Ibyo bizatuma amategeko yubahirizwa nk’uko bigaragara mu nkingi 8 z’imiyoborere myiza, uburenganzira bwa muntu bwubahirizwe, abaturage bagire uruhare mu bibakorerwa, bicungire umutekano, ruswa n’akarengane bicike.
Umuyobozi w’Akarere wungirije ushinzwe imari, ubukungu n’iterambere, Bahizi Charles yashimiye RGB ku biganiro by’ingirakamaro bagejejweho kuko bizabafasha kurangiza neza inshingano bafite mu nzego barimo. Ibiganiro bitandukanye byatanzwe bikaba byari bishingiye ku bushakashatsi bwakozwe ku ishyirwa mu bikorwa ry’Imiyoborere myiza mu Rwanda.

robotstxt: allowed

filter: keep


text:
Intambara yabaye mu Rwanda guhera tariki ya 01 Ukwakira 1990 igakurikirwa na jenoside yatangiye mu kwezi kwa Mata 1994, yashenye u Rwanda isenya n’abanyarwanda, ibasigira n’ibikomere ku mutima, ku buryo abanyarwanda barokotse, ubu bose bagenda ari ibisenzegeri, abenshi ari ba ‘nseka mbabaye’. Umuntu wese wari mu gihugu guhera kuri iriya tariki kugeza nibura mu matariki ya 19 Nyakanga 1994 hashyirwaho guverinoma, na nyuma yaho ndetse, ubwoko bwose yaba abarizwamo yarabonabonnye. Umutima we ni igisenzegere ku buryo kumukanga umutera ubwoba uba utazi uwo ubwira. Ntushobora na rimwe guteganya uko yagusubiza, bishobora kuba bibi cyangwa byiza. Abahanga baminuje mu by’imyitwarire ya muntu (psychologie) ni bo bashobora kumenya uko basobanura imyitwarire ya bene uwo muntu. Gusa abanyarwanda barababuze. Ni ibyago!
Ariko rero ikibabaza kurushaho, ni uko mu gihugu cyacu, buri munyarwanda ashaka kwishyira aheza, kumva ko ari we wenyine uzi ubwenge, ukomeye, ku buryo abashize amanga banabishoboye bakanga abandi, bitwaje ngo ubu ni twe dutegeka, bakibagirwa ko ibintu byo mu Rwanda bihinduka nk’igicu. Umuntu wese wagize akaga ko kuba mu ntambara yayogoje u Rwanda, yari akwiye kuba afite iyindi myumvire, akaba atakwifuza ko u Rwanda rwakongera kubamo intambara; kimwe n’uko abo bagarutse mu Rwanda batahungeta abahoze mu Rwanda, babashinyagurira, ngo ngaha bamwe bateze amajosi, abandi bahinduka interahamwe. Nta we ufite uburenganzira ubwo ari bwo bwose bwo kunnyega mugenzi we yitwaje ko ngo muri iki gihe ari we uri ku ibere bitewe n’uko yaturutse hanze. Intambara irangiye icyo abanyarwanda bifuzaga kandi bari biteze bwari ubutegetsi bwunga abanyarwanda, budatuma hari abishongora ku bandi, babasuzugura kugeza no kubica. Ibi ntibyabaye, ari na ho igihugu cyacu cyagiriye akaga. Birababaza kubona ubutegetsi bwitwa ubw’igihugu bucamo ibice abana bacyo, bushimishwa no gutonesha bamwe, bukaninura abandi ku buryo bumva batari abaturage buzuye mu gihugu cyabo, kugira ngo bukunde burambe. Ikibabaje muri ibi kandi ni uko abari ku butegetsi na bo bagize igihe cyo kumva bene ubu busumbane. Nkaba nakekaga ko ari byo bari baje kurwanya, ariko kubona ari byo bakora birababaje.
Abiha guhumiriza ntibabibone, byaba biterwa n’ubwoba cyangwa ubugome, ntibazasaze imigeri ingaruka mbi ziramutse zibagezeho, kuko nibabikomeza ni ho bizaba bishya bishyira. Ibihe nk’ibi bikurikira amahano yagwiriye igihugu byari bikwiye kuba ibyo gusana imitima, byo komora ibikomere no gushishikariza abanyarwanda kureba mu cyerecyezo kimwe cy’amizero meza ari imbere, bitari biriya twumva mu magambo, ahubwo bigashyirwa mu bikorwa koko. Ibikorwa binyuranyije n’uku kwizera ni ibikorwa n’inzira by’umubisha, kandi ibangamiye kwisanzura ku Munyarwanda.
Intwari z’u Rwanda
Turamutse twemeranyijwe ko ibihe byabanjirije intambara, n’ibyo mu ntambara ndetse na nyuma yayo byagaragayemo intwari zitabarika, ntitwaba twibeshye cyangwa tubeshye. Buri muntu wese afite uwo yakwita intwari ye, bitewe n’uko yitwaye muri icyo gihe, n’uko yagerageje gufasha abandi, kuko intwari itari ku rugamba muri icyo gihe, imenyekana kubera ibikorwa by’agahebuzo mu bihe by’amage n’intambara nk’iby’icyo gihe.
Intwari zisingizwa ku itariki ya mbere Gashyantare buri mwaka ku rwego rw’igihugu, ni za ntwari zakoze ibikorwa twita ibidasanzwe mu bihe bidasanzwe, ku rwego rw’igihugu, kandi zikanamenyekana. Izo koko zabayeho, ariko rero habayeho n’izindi zitagaragaye ngo ziratwe ibigwi, ariko abo zagiriye neza bo bakaba babizirikana. Ndemeza ko buri Munyarwanda afite nibura umuntu umwe yibuka muri biriya bihe by’amage, wagize icyo akora ngo abashe kurenzaho umunsi adapfuye. Bamwe batangiye kugaragazwa muri ino minsi (Niyitegeka Sositeni wo mu Ruhango, nzi cyane kandi nemera nkanamukundira ko ari umukirisito ubishyira mu bikorwa/ Kigali Today 2/2/2017), ariko hari n’abandi batavugwa cyangwa batanabishaka rwose.
Intwari yanjye nabonye: Musenyeri Andereya Havugimana
Ubutwari bwe simbuvuga bwose kuko ntaburangiza, ndavunagura amagambo, kugira ngo n’abo twagize amahirwe yo kububonera hamwe bazanyuzurize ubuhamya, kandi nzi ko bahari.
Icyo gihe yari Umuyobozi w’Iseminari Ntoya ya Mutagatifu Visenti y’i Ndera, mu gihe jyewe nari umwarimu. Nk’ahandi hose hegereye umujyi wa Kigali, intambara i Ndera yatangiye ku itariki ya 7 Mata 1994, ubwo twumvise ko hari abantu bari bamaze kuraswa muri icyo gitondo hafi ya CARAES (ibitaro by’abarwayi bo mu mutwe), mwibuke ko cyari igitondo gikurikira ihanurwa ry’indege ya Habyarimana i Kanombe, hakurya ya Ndera, ku buryo twiyumviye neza indege iraswa muri ayo masaha y’umugoroba ku ya 6/4/1994 (saa mbiri n’igice, na mirongo ine se za nimugoroba), kuko twakurikiranaga umupira muri Salle ya Seminari nyine. Ndabizi iyo umuntu atangiye kuvuga iby’ibi bihe by’intambara ntahagarara, ariko ndabizeza ko mbajyana vuba ku ntwari yanjye.
Guhera kuri uwo wa kane tariki ya 7/4/1994 twatangiye guhungira mu Iseminari, ndetse n’abaturage b’imisozi ikikije Iseminari: Kanombe, Jurwe, Masoro, Munini, Remera, Gasogi…bagenda baza gahoro gahoro bamwe bazanye n’amatungo yabo bahasanga abaturage ba Ndera , ku buryo ku ya 8/4/1994, Iseminari yari yahinduye isura: abantu ari uruvunganzoka, inka n’andi matungo bibyagiye imbere ku bibuga by’imikino n’iruhande rwabyo, ku buryo abantu bose bari batashywe n’ubwoba bwinshi, batazi ikiribuze gukurikira. Kandi ubwo ni na ko interahamwe zatugenzuraga, zizengurutsa aho, zicura imigambi yazo. Aho rero Musenyeri Andereya Havugimana yagaragarije ko ari umushumba w’intama z’Imana koko, ni uko ku itariki ya 9/4/1994, ubwo interahamwe zagabaga igitero simusiga ku Iseminari, zije mu makamyo ya gisirikari, uwo munsi Musenyeri Andereya Havugimana yerekanye ubutwari budasanzwe, kimwe na bagenzi be, nka Nyakwigendera Padiri Rugasira Ananiya wahasize ubuzima uwo munsi arashwe n’interahamwe ngo yanze gukingura urupango ngo zinjire zice abantu, kimwe na Padiri Tito w’Umutaliyani utaratinyaga kunyura muri ibyo bitero by’interahamwe, agerageza kuramira ababaga bagihumeka. Ubundi nk’uko yari umuzungu umuntu yaketse ko aba yaravanyemo ake karenge akareka abirabura tukamarana, ariko si ko yatekereje, yakoze gikirisitu, yitangira abari mu byago. Musenyeri Andereya Havugimana rero n’imbaraga z’Imana zimuranga buri gihe, yahagaze imbere y’interahamwe azibwiza ukuri ko adashobora kuziha abantu ngo zitoranyemo abo zica. Ibi byamugizeho ingaruka zikomeye, kuko uwo mwanya imwe mu nterahamwe yaramurashe, ariko ku bw’Imana yikubita hasi, arakomereka ntiyapfa, atakaza intoki, ariko kubera ko Imana ikimuturindiye n’ubu araho ni umusaza w’Imana. (Ndetse nanone aherutse kurokoka impanuka y’imodoka, yavuyemo benshi bamuhebye). Nyuma wa mupadiri Tito na we wabaye intwari itagereranywa, yaje guhimba amayeri amwambutsa igihugu bigoranye, amujyana i Burundi ndetse aza no kubasha kujya i Burayi aravurwa, aranakira. Nakongeraho ko uwo mupadiri w’umutaliyani yabashije no gucikisha abapadiri babiri b’abasore na bo abageza mu Burayi. Ubu dusoma iyi nyandiko baraho bakomeje imirimo ya gitumwa, barimo Padiri Jean Bosco Ntagungira umaze imyaka ayobora Iseminari ntoya ya Ndera, ari na yo yizemo. Bimpa ishema kuba yarabaye umwe mu banyeshuri banjye.
Tugarutse ku butwari bwa Musenyeri Andereya Havugimana, nagira ngo namwe, mu gihe mugitekereza kuri umwe mu bo mufata nk’intwari yanyu, mbahishurire icyatumye numva Musenyeri Andereya Havugimana mufata nk’intwari yanjye (ndetse na Padiri Ananiya Rugasira wari Econome wa Seminari, ndetse akaba na mwishywa wa Musenyeri Vincent Nsengiyumva, Arikiyepisikopi wa Kigali, umuntu atari gutekereza ko yatakaza ubuzima bwe arwanira abatutsi muri icyo gihe, ariko si ko byagenze: Imana imuhe iruhuko ridashira kandi imushyire mu bahire bayo), igituma mufata kuri uru rwego ni uko jyewe ubwanjye, turi kumwe duhagararanye, umuntu wari ukomeye icyo gihe yamwegereye akamwumvisha ko ari ibintu bigayitse kandi by’umwanda, kubona yemera ko Iseminari ihinduka ikiraro cy’inka. Musenyeri Andereya Havugimana yaramushubije ati « ikibazo si umwanda w’inka, ikibazo ni ubuzima bw’abayihungiyemo ». Uwo mutegetsi yaranamubwiye ati ese ufite ubwoba ngo nkuzanire abakurinda, Musenyeri ati mbonye abandindira abantu namunganya iki? Ni cyo gihe aho kubona abaturinda twabonye amasiteya yikoreye interahamwe, zitangira kuturasaho mu kivunge. Simpamya ko yenda ari uwo mutegetsi wabikoze cyangwa se byabaye impurirane. ariko ntabwo uburinzi twari dusezeranijwe nta bwo ari bwo twabonye.
Icyo nshaka ko twakumva muri ibi nise kumva ko umuntu ari intwari, ni uko kuri iyo tariki ya 9/4/1994 twatakaje abantu barenga 20 mu mwanya muto cyane, ariko kandi benshi twabashije kuharokokera, kubera amagambo yuje ubushishozi n’inema z’Imana bya Musenyeri Andereya Havugimana. Guhera uwo munsi, nubwo nari nsanzwe mwubaha cyane, ariko guhera uwo munsi maze no kurokoka intambara, yambereye intwari ngendana mu mutima wanjye. Ndabihinnye nk’uko nari nasezeranye, ariko kandi ndabizi neza abaseminari barerewe i Ndera ntawatinyuka kuvuguruza ibyo muvuzeho, kabone nubwo tutari turi kumwe uwo munsi tutazibagirwa mu Iseminari. Ntawamvuguruza kuko bose bazi umutima we ahorana kandi akaba azawusazana. Imana iwumukomereze.
None muvandimwe uzasoma ubu buhamya buto, ndagusabye ngo ugeze ku kinyamakuru cyacu, cyanyu ubuhamya nk’ubu tuzabusangize abandi, kuko ndabizi nawe ufite intwari yawe. Yitubwire kabone n’iyo wahitamo kuyivuga ku buryo bwawe bitewe n’impamvu runaka kandi zawe.
Nirinze kurambirana mu magambo, kuko ibintu byatubayeho mu ntambara buri muntu wese afite ifilimi n’igitabo yabyandikaho. Ndashaka kurangiza mbinginga ngo mutugezeho ubuhamya bw’intwari yawe mu magambo make, ku buryo tuzashyiraho ipaji y’ INTWARI YANJYE, ikazagenda iduhishurira bamwe mu ntwari zacu tugendana mu mitima yacu.
Turabategereje, mukomere kandi.


text:
Ndagisha inama ndumugabo ndubatse mfite umugore twabyaranye umwana umwe ariko afite abandi babiri none anca inyuma agasanga abo babyaranye namufata agasaba imbabazi nkamubabarira ngo yenda bizashira ariko wapi.
Ikibabaje nta rukundo angirira kandi ntacyo amburana haba no muburiri kandi nange kubaho sindakundana.
ikibazo mfite giteye gutya nsigaye numva nshaka uwankunda tugakundana nkumva uko bimera kuko uwo naruhaye ntarubona ariko uwo mbibwiye abwirako bitashoboka kandi mfite umugore none numva ubuzima bumbihiye kubaho ntabyishimo pe mungire inama
Ibitekerezo
wh0cd493440 anafranil Kanda hano umusubize
Reka nkwibaize, Mwaba mwarasezeranye? Abo bana yabyaye murabana? Ese abo babyaranye muraturanye? Niba muturanye mubana mute? Kanda hano umusubize


text:
ISOMO RYA MBERE
Isomo ryo mu gitabo cy’lntangiriro , Intg1,1-19
1Mu ntangiriro lmana yaremye ijuru n’isi. 2lsi yari ikivangavange kitagira ishusho kandi iriho ubusa. Umwijima wari ubundikiye inyanja y’amazi, n’umwuka w’lmana wahuhiraga hejuru yayo. 3Imana iravuga iti « Nihabeho urumuri! »Urumuri rubaho. 4Imana ibona ko urumuri ari rwiza, nuko itandukanya urumuri n’umwijima. 5Urumuri irwita amanywa, umwijima iwita ijoro. Burira buracya, uba umunsi wa mbere.
6Imana iravuga iti «Nihabeho ikirere hagati y’amazi, gitandukanye amazi n’ayandi mazi!» 7Imana ihanga ikirere, maze itandukanya amazi ari munsi y’ikirere n’amazi ari hejuru y’ikirere. Biba bityo. 8Ikirere Imana icyita ijuru. Burira buracya, uba umunsi wa kabiri.
9Imana iravuga iti « Amazi ari munsi y’ijuru nateranire hamwe, maze ahumutse hagaragare!» Biba bityo. 10 Ahumutse Imana ihita ubutaka, ibidendezi by’amazi ibyita inyanja. Imana ibona ari byiza. 11Imana iravuga iti «Ubutaka nibumere ubwatsi butoshye, n’ibyatsi bifite imbuto zibyara ibindi, n’ibiti byeraho imbuto zifitemo umurama, bikurikije ubwoko bwa buri giti. Biba bityo, 12Ubutaka bumera ubwatsi butoshye, n’ibyatsi bifite imbuto zibyara ibindi, n’ibiti byeraho imbuto zifitemo umurama, bikurikije ubwoko bwa buri giti.lmana ibona ari byiza. 13Burira buracya, uba umunsi wa gatatu.
14Imana iravuga iti «Nihabeho ibinyarumuri mu kirere cy’ijuru, bitandukanye amanywa n’ijoro, bibe ibimenyetso biranga ibihe by’amakoraniro, bijye kandi biranga iminsi n’imyaka; 15byakire mu kirere cy’ijuru, kugira ngo bimurikire isi!» Biba bityo. 16Nuko Imana ihanga ibinyarumuri binini bibiri: ikinyarumuri kinini kugira nga kigenge amanywa, n’ikinyarumuri gito ngo kigenge ijoro; ihanga n’inyenyeri. 17Imana ibishyira mu kirere cy’ijuru kugira ngo bimurikire isi, 18no kugira ngo bigenge amanywa n’ijoro, bitandukanye ururnuri n’umwijirna. Imana ibona ari byiza. 19Burira buracya, uba umunsi wa kane.
ZABURI (Zab 104 (103), 1-2a, 5-6, 10.12, 24.35c)
Inyik/Mutima wanjye, singiza Uhoraho
Uhoraho, Mana yanjye, uri igihangange rwose!
Wisesuyeho icyubahiro n’ububengerane,
wambaye urumuri nk’igishura!
Isi wayiteretse mu kibanza cyayo,
Ntizigera na rimwe ihungabana.
Wayisesuyeho inyanja nk’umwambaro,
amazi yayo agomererwa hejuru y’imisozi.
Uvubukisha amasoko y’amazi mu myoma,
agatemba hagati y’imisozi ;
hafi yayo inyoni zo mu kirere zihubaka ibyari,
zikaririmba zibereye mu mashami.
Uhoraho, mbega ngo ibikorwa byawe biraba byinshi!
Byose wabikoranye ubwitonzi,
Isi yuzuye ibiremwa byawe!
Mutima wanjye, singiza Uhoraho!
IBANGONDIRIMBO RIBANZIRIZA IVANJILI (Mt4,23)
Alleluya Alleluya.
Yezu yatangazaga Inkuru Nziza,
kandi agakiza icyitwa indwara n’ubumuga cyose muri
rubanda.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 6, 53-56)
Muri icyo gihe, Yezu n’abigishwa be 53bamaze kwambuka, bagera i Genezareti maze bashyikira ku nkombe. 54Bakiva mu bwato abantu baramumenya, 55nuko bazenguruka ako karere kose, maze batangira kumuzanira abarwayi mu ngobyi, aho bumvaga yageze hose. 56N’aho Yezu yinjiraga hose, ari mu nsisiro, mu migi no mu midugudu, bashyiraga abarwayi ku kibuga, maze bakamusaba ngo abareke bakore ku ncunda z’umwambaro we. Nuko abamukozeho bose bagakira.


text:
’’Aho mikoro y’Umunyamakuru, ikaramu y’Umuyobozi n’umutwe w’Umuturage bigeze umwanzi arahunga ! ’’ Aya ni amagambo yavuzwe n’umuyobozi wa Radiyo Izuba Bwana Eric Kayihura ubwo haterwaga igiti mu gitondo cyo kuri uyu wagatandatu mu gikorwa cya teguwe na Radiyo Izuba.
Iki gikorwa kikaba cyabaye icy’umwihariko muri gahunda yo kuzamura umuhanzi wo mu Burasirazuba, akaba ari igikorwa cyateguwe mu rwego rwo kuzamura umuhanzi w’iburasirazuba. Muri icyo gikorwa cy’umudanda cyari cyitabiriwe n’abahanzi batandukanye, abanyamakuru ba Radiyo Izuba, abayobozi b’Akarere ka Ngoma ndetse n’aabndi baturage benshi batuye mu murenge wa Kibungo. Ibyo biti bikaba byatewe ku muhanda ahantu hareshya na kirometero eshatu.
Nyuma y’igikorwa cy’Umuganda umuyobozi wa Radiyo Izuba yasabye abaturage gukomeza gukorera hamwe, mu rwego rwo kwiteza imbere, aha akaba yasabye abahanzi kunoza ibihangano byabo bagahanga ibihangano bifite ubutumwa. Yavuzeko mu gihe cy’intambara bavugako aho mikoro y’umunyamakuru,imbunda y’umusirikare ndetse n’umutwe w’umuturage bigeze umwanzi ahunga,ariko kubera ko turi ku gihe cy’amahoro ubu twavuga ngo:” Aho mikoro y’Umunyamakuru, ikaramu y’Umuyobozi n’umutwe w’Umuturage bigeze umwanzi arahunga”.
Mu ijambo rye Umuyobozi w’Akarere ka Ngoma Bwana Niyotwagira Francois, yashimiye Radio Izuba ubufatanye igira mu guteza imbere ndetse no guhindura ubuziba bw’abatuye Intara y’Iburasirazuba byumwihariko Akarere ka Ngoma. Akaba yanasobanuriye abari bitabiriye gutera igiti akamaro n’uburyo bwo gufata neza igiti. Aha akaba yasabye abateye igiti kurushaho kubungabunga ibidukikije bita ku biti bateye.
Abaturage benshi nabo bakaba bitabiriye iki gikorwa kandi bishimiye ubufatanye bw’Akarere ka ngoma na Radiyo Izuba. Nyuma y’icyo gikorwa cy’umuganda amarushanwa y’abahanzi akaba akomereza mu nzu mberabyobyi y’akarere ka Ngoma.
Olivier MUHIRWA-Richard IRAKOZE/RADIO IZUBA


text:
Ubuyobozi bw’Ingabo z’u Rwanda bwahaye rugari abanyarwanda bose bujuje ibisabwa bifuza kwinjira mu ngabo z’u Rwanda, aho bamwe bashobora kuba abofisiye nyuma y’umwaka umwe naho abandi bakabigeraho nyuma y’imyaka itatu. Ababyifuza bakaba bagomba kwiyandikishiriza mu turere twabo.
Nk’uko byashyizwe ahagaragara mu itangazo ryashyizweho umukono na Dr Brig Gen Rurangwa, Umuyobozi mukuru muri Minisiteri y’Ingabo ushinzwe abakozi, abemerewe kwiyandikisha ni abasore n’inkumi bujuje ibi bikurikira:
- Kuba ari umunyarwanda
- Kuba afite ubushake
- Kuba ubuzima buzira umuze
- Kuba atarigeze afungwa
- Kuba afite impamyabushobozi iriho umukono wa noteri
- Gutsinda ibizamini bizatangwa
- Kuba ari inyangamugayo
- Kuba ari ingaragu
Uwifuza kuba umwofisiye mu ngabo z’u Rwanda nyuma y’umwaka umwe, asabwa kuba afite impamyabushobozi y’icyiciro cya kabiri cya Kaminuza (A0) kandi atarengeje imyaka 25 y’amavuko, cyangwa akaba afite imyaka 28 mu gihe yaba afite impamyabushobozi y’icyiciro cya kabiri cya Kaminuza (A0) mu buganga cyangwa ikoranabuhanga.
Naho uwifuza kuba umwofisiye mu ngabo z’u Rwanda nyuma y’imyaka itatu we asabwa kuba afite impamyabushobozi y’amashuri yisumbuye (A2) kandi mu bizamini bisoza amashuri yisumbuye akaba yaragize amanota 24 kuzamura ku bashaka kuziga ubuganga n’ikoranabuhanga, cyangwa akaba yaragize amanota 18 kuzamura ku bashaka kuziga imibare n’ubumenyi mu bya gisirikare. Agomba kuba yaragize amanota 40 mu masomo y’ubumenyi ngiro kandi atarengeje imyaka 21 y’amavuko.
Abiyandikisha basabwa kwitwaza Indangamuntu, ibyemezo byerekana ko barangije amashuri yavuzwe haruguru ndetse n’icyemezo cy’ubudakemwa mu mico no mu myifatire gitangwa n’ubuyobozi bw’umurenge. Kwiyandikisha bizatangira tariki 10 Gicurasi 2017 birangire tariki 25 Gicurasi 2017, hanyuma abiyandikishije bazamenyeshwe gahunda yo gukora ibizamini by’ijonjora.


text:
“Bavuga ijwi rirenga bati “Umwana w’Intama watambwe ni we ukwiriye guhabwa ubutware, n’ubutunzi n’ubwenge n’imbaraga, no guhimbazwa n’icyubahiro n’ishimwe!”Ibyahishuwe 5:12
Ukibaza abantu ikintu kiranga abakomeye,bahita barebera ku butunzi,amashuli cyangwa imiryango umuntu akomokamo nyamara umuntu wabayeho kandi uzahoraho ukomeye,ibyo abantu bareberaho ntabwo we yarabyuzuje.
Umwanditsi w’ibitabo by’inkuru n’amateka akaba n’umunyamakuru Herbert George Wells,wavutse kuwa 21 z’ukwezi kwa Cyenda(9) 1866 I Bromley mu gihugu cy’ubwongereza ariko yaje gupfa kuwa 13 z’ukwezi kwa munani(8) mu mwaka w’1946 mu mujyi wa London mu bwongereza. Uyu mwanditsi yaranditse ati”mu mateka nta muntu wihariye kandi ukomeye wabayeho atari Yesu Kristo,nta muntu n’umwe ukwiye kwandika ku mateka y’imibereho ya muntu atabanje guhera ku mwigisha w’I Nazareti nubwo yari umukene”.
Hari undi mu hanga witwa Rabbi Stephen Wise wagize icyo avuga kuri Yesu Kristo,yagize ati”Niba utekereza neza uzasanga Yesu Kristo ari Imana yambaye akamero k’umuntu,Nta yindi nzira y’umunezero ku nzu ya Isirayeli,kubahana no gukundana atari Yesu Kristo umuyahudi kuko niwe wahinduye amateka kurusha abandi bantu bose babayeho.”uyu muhanga yise Yesu umugabo wibereye ku isi imyaka 33 gusa ndetse ntayakora urugendo rurenga ibirometero 100 ava I wabo ariko ahindura amateka bikomeye mu isi.
Mu gihe hari abandi bahanga benshi bagiye bagaragaza ko iyo abandi bantu bakomeye bageraga ahantu runaka, abantu mu kubereka ko babubashye bahagurukaga,umuco n’ubu ukiriho ahantu hamwe na hamwe ariko iyo Yesu Kristo yageraga ahantu abantu bagwaga hasi bubamwe bakamuramya. Nta gushidikanya,ibi bigaragaza ugukomera kwa Yesu Kristo mu mateka ya muntu mu isi.Nubwo yakoze ibintu bikomeye kandi akubahwa cyane hari ubwo azagaruka yambaye ubwiza bwe bwo mu ijuru ubwo azaba aje gutwara abamwizeye by’ukuri. Ese witeguye kuzimana nawe ingoma y’amahoro itazashira?
Kora ibyo gukiranuka kandi wikomereze mu ijambo rye kandi amagambo ye nta kave mu kanwa kawe


text:
UKWIZERA KUDASANZWE MU GIHE KIDASANZWE
Kuva 14:10-13," Farawo abatuze, Abasirayeli bubura amaso babona Abanyegiputa bahuruye inyuma yabo baratinya cyane. Abisirayeli batakira Uwiteka. Babaza Mose bati “Nta mva zari muri Egiputa, kutuzana ngo dupfire mu butayu? Ni iki cyatumye utugirira utyo, kudukura muri Egiputa? Si ibyo twakubwiriraga muri Egiputa tuti ‘Tureke dukorere Abanyegiputa, kuko ikiruta ari uko dukorera Abanyegiputa, biruta ko dupfira mu butayu?’ ” Mose asubiza abantu ati “Mwitinya mwihagararire gusa, murebe agakiza Uwiteka ari bubazanire uyu munsi, kuko Abanyegiputa mwabonye uyu munsi mutazongera kubabona ukundi. "
Ubwoko bwa Isirayeli bwari imbere y'imbogamizi ikomeye ariyo nyanja itukura kandi n'ingabo za Farawo zari inyuma yabo. Mu gihe bari bashobewe nicyo gukora bitotomba nuko batangira gutekereza imva zabo. Ariko Mose wari kumwe nabo yabonaga bitandukanye kure nibyo bo babonaga , yabonaga inzira mu nyanja itukura n'itsinzi ikomeye ku ngabo za Farawo.
Uku ni ukwizera kuvumbuka mu gihe runaka kidasanzwe kubyarwa nuturemangingo tubyara uwo musemburo wahimbwe adrenaline tugize umuntu bigatera umuntu gukora mu buryo budasanzwe, umuntu akaba ashobora gusimbuka igihome mu busanzwe adashobora gusimbuka, nubwo uwo musemburo kugira ngo ubeho hari ikiba cyabiteye.
Nkuko uwo musemburo wa adrenaline uhari mu buryo bufatika mu mikorere y'umubiri niko no mu mwuka bimeze kandi Imana iwurekura mu gihe kidasanzwe ku mpamvu idasanzwe.Turi kuba mu gihe aho dukeneye uwo musemburo wa adrenaline mu mwuka kugira ngo tubashe mu buryo budasanzwe gukorera ubwami bw'Imana nkuko Yesu Kristo agira aze vuba.
Dusenga Imana, ariyo Yehovah Rapha izaduha iyo mpamvu idutera gukoresha mu mbaraga nyinshi cyane uwo musemburo wa adrenaline wo mu mwuka mu mwuka wacu. Iyo ducometswe kuri iyo adrenaline yo mu mwuka ; tureba ibintu mu bundi buryo , tubona inzira aho zitari, kandi turirimba itsinzi aho barizwa no kubona gitsindwa, tubona ibishoboka mu bidashoboka.
Mose wari mu bihe bitoroshye kimwe n'abandi b'isirayeli, yari acometswe kuri adrenaline yo mu mwuka yatumye yizera kandi akatura bitandukanye n'abandi. Igihe abandi bari biteguye gupfa, Mose we yabonaga ubwiza bw'Imana muri byo bihe bose bari basangiye.
Imana irimo kurekura adrenaline yayo yo mu mwuka yo kwizera kugira ngo tubeho kandi dukore bitandukanye. Ntabwo dukwiye kugira imvugo yo gutsindwa ahubwo tugire imvugo ivuga itsinzi, kwagukirwa no gutera imbere. Tuzabaho tubona ibidashoboka nk'amahirwe yo kubona Imana yihesha icyubahiro.
Hamwe n'Imana ibintu byose birashoboka , ihamagara ibitariho nk'ibiriho, n'Imana ihambaye, Imana y'ibitangaza, ibasha gukora kure cyane ibirenze ibyo dutekereza nibyo dusaba.
Umwanditsi


text:
style="display:inline-block;width:535px;height:113px"
data-ad-client="ca-pub-2460108950092726"
data-ad-slot="5962928612">
Yagize ati : Bavandimwe mbona hari ibibazo bivugirwa kandi bigakemuka, na njye ndaje ngo mungire inama ku kibazo mfite mu muryango wanjye. Ndi umugore ukiri muto, ndubatse mbana n’umugabo tumaze kubyarana kabiri, umwana wacu mukuru afite imyaka itatu umutoya afite umwaka umwe.
Umugabo wanjye twashakanye mukunda cyane, afite akazi keza kamuhemba amafaranga ahagije nanjye mfite akazi keza muri Leta. Mu by’ukuri umugabo wanjye dushakana nafashe icyemezo cyo kureka abahungu bose twari twarakundanye mbere, mubonamo umuntu unyuze umutima. Gusa mbere abo bahungu twakundanye buri umwe twararyamanaga mu gihe twakundanaga ariko ntabwo twagize umushinga ngo hagire uwo turushingana.
Mu rugo iwanjye, umugabo tubana nabonaga ari umusore mwiza utagira uko asa haba mu mico no mu myifatire kandi ni ko ameze, mbona ari umuntu w’inyangamugayo, ariko mu buriri nta kintu amarira (ntampaza) ku buryo ubu numva aho kubura ibyishimo ngiye kumureka.
Kwamamaza Nagerageje kwihangana, mubwira ikibazo cy’uko numva mu buriri ntacyo amarira ariko nkabona ntacyo ahindura. Ntinya kumubwira ko nakundanye n’abandi bahungu mbere ndetse tukanaryamana kuko ntinya ko yambonamo umusambanyi akanangabanyiriza icyizere, cyangwa we akumva ko ntacyo amaze.
Mu by’ukuri umugabo wanjye aho bigeze numva ntakibashije kwihanga kuko atakibasha kumpaza mu buriri, numva namureka nkigendera.
Ubu mfite ikibazo cy’abo bana twabyaranye, kuko ndabakunda. Aho bigeze aha, umugabo wanjye twarasezeranye imbere y’Imana no mu mategeko, ariko mbura aho mpera naka gatanya kuko nabuze aho nahera nsobanurira umuryango impamvu yo gutandukana n’umugabo wanjye babona ari indakemwa mu mico no mu myifatire.
Bavandimwe mwamfasha kungira inama y’icyo nakora. Ese byashoboka ko uyu mugabo namwihanganira nkemera kubabara bigahera ku mutima ? Umugabo wanjye se nimubwiza ukuri ikibazo mfite hari icyo yakora kugira ngo mu buriri bige bigenda neza mu buryo buhuye n’ibyifuzo byanjye ?
Abana banjye se iki ni cyo gihe cyo kubasiga cyangwa nkabatwara se ? Ubu se ko numva umugabo wanjye ntakimwizeye n’ubwo mu mutima harimo izo ntambara, nakora iki ? Mumfashe ndabinginze.
Yanditswe na Gisele Nishimwe
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
Uko ubyumva mpamagara nguhe inama0722336099
Uzamubwire ko wumvako uba ucyimucyeneye azabihindura naho gutana nibibi,cyangwa uzashake umuntu umwe gusa uzajya agucyemurira ako kabozo mubimenyane mwembi kandi mwibanga ubundi urere abana bawe kuko ndumva ntacyo yahindura niko aremye imyaka yose mumaranye aba yarabihinduye, cyangwa yivuze biravurwa ariko mwabigiye inama.
Hamagara +250786937060
ihangane
Uko ubyumva azemere ajye yihagana
Uko ubyumva Uzatege Amatwi Radio Sit Redio 88.3 Kuwagatanu Umunyamakuru Vesitina Azamukuvurira Bigendeneza
indaya gusa ko wabyaye ikindi ushaka niki ?
Umva muvandimwe, imirimo yo mu buriri ntabwo ukwiye kujya uyiharira umugabo gusa ahubwo nawe bigiremo uruhare, umutegure kdi umufashe kukugeza kubyishimo ushaka.Nawe ubifitemo uruhare
Nawe urabyivugira ko wahuye n’abasore benshi ibyo nibyo twita uburara urakabije ahubwo wajyagahe ko waruziko isi utarayihaga urabeshya ahubwo uri ikirara uracyashaka kwirirwa uzunguruka murabo basore ahubwo umugabo wawe yahuye nuruva gusenya icara hamwe niba ugira ubwenge kuko rwose nahandi uzajya uzavuga ko ntawaguhaza
Nawe urabyivugira ko wahuye n’abasore benshi ibyo nibyo twita uburara urakabije ahubwo wajyagahe ko waruziko isi utarayihaga urabeshya ahubwo uri ikirara uracyashaka kwirirwa uzunguruka murabo basore ahubwo umugabo wawe yahuye nuruva gusenya icara hamwe niba ugira ubwenge kuko rwose nahandi uzajya uzavuga ko ntawaguhaza


text:
Abantu bamwe na bamwe batekereza ko kugira imbaraga zihagije zo gutera akabariro ari ibintu karemano bigirwa n’ umugabo wese utarwaye. Nyamara siko biri kuko umugabo ashobora kubura imbaraga zo kwiyubakira urugo nta yindi ndwara afite, ahubwo bitewe n’impamvu zitandukanye yaba izoroheje n’ izikomeye.
Mu mpamvu zishobora kubitera harimo ibibazo, kubura ibigutunga bihagije, akazi kenshi,… Niba ufite icyo kibazo si byiza kwimenyereza kugira imiti ufata, inzoga cyangwa ibindi biyobyabwenge byakongerera ingufu zo gukora imibonano mpuzabitsina kuko iyo wabyimenyereje ugendera ko waba utabifashe ukinanirwa ukishaka ukibura.
Yego rimwe na rimwe nko kubantu bafata ku gacupa, ushobora kugafata kugira ngo urusheho kugira imbaraga no kuryohereza umugore wawe, ariko sibyiza kubigira ibya buri gihe na buri kanya, ahubwo ushobora gukurikiza inama zikurikira.
1. Kunywa amazi menshi buri gihe cyane cyane uri mu kazi mu gihe ufite akazi gasaba ingufu nyinshi nko kugenda cyane, kwikorera imizigo no gukoresha ibimashini bisaba imbaraga cyangwa bigutigisa.
2. Mu gihe bishoboka uba ugomba gufata umwanya ukaruhuka. Kuruhuka si ukuryama gusa, ahubwo nino gukora ibintu bitandukanye n’ibyo usanzwe ukora mu buzima bwa buri munsi. Ushobora gutembera, kureba movie, gukina n’abana, gusura inshuti zawe mukaganira kimwe n’ibindi bijyanye n’imyidagaduro.
3. Gukora siporo. Hari abantu bibwira ko kuba bajya bagenda n’amaguru bihagije. Ibi ntibihagije uba ugomba gufata umwanya ugakora imyitozo ngororamubiri, amaraso agashyuha ukabira icyunzwe.
4. Kurya neza, ukarya indyo yuzuye yiganjemo ibitera imbaraga by’ibinyampeke cyangwa ibibikomokaho. Kandi igihe bishoboka ukajya urira igihe kimwe mbese kumasaha amwe. Ukirinda kurya cyangwa kunywa ibintu birimo umunyu mwinshi, amavuta menshi cyangwa isukari nyinshi.
5. Gutera akabariro ugomba kubitegura mbere y’uko biba, ukabanza ukabyishyiramo kandi n’uwawe ukabimushyiramo, ugatangira kumwereka mu marenga ko iyo gahunda ihari, ukamucira isiri, wamunyuraho ari nko mu gikoni ukamwikubitisha agashyi ku kibuno n’ibindi.
Mu gihe cyo gutegura umugore wawe ugomba kwirinda gutekereza cyane no kuganira ibindi bitandukanye n’igikorwa mugiye kwinjiramo. Mwibandeho unibande ku bihe byiza mwagiranye, noneho niwinjira mu gikorwa nyirizina wirekure, umwihe wese utizigamye.
Jean Paul Kayitare / Rushyashya.net
[email protected]


text:
Nyuma y’aho mu mwaka wa 2014 na 2015 mu Karere ka Nyabihu hakozwe ubushakashatsi mu bijyanye n’imikurire y’abana bugaragaza ko abana baho bagwingiye kukigereranyo cya 59%, ibintu byababaje ababyeyi bakabiheraho bavuga ko byabateye ipfunwe bakaba bagiye gushyira imbaraga mu bukangurambaga bagamije guhangana n’iki kibazo.
Bamwe mu babyeyi bo muri aka karere bavuga ko bafite ipfunwe ry’Akarere kabo nyuma y’uko karagaragayemo abana bagwingiye, umwe yagize ati :”kuba muri aka Karere kacu hagaragaye abana bagwingiye ni ikibazo kidukomereye kuko iri si ishema sina title ahubwo ni ikibazo, ninayo mpamvu byaduteye agahinda bikanatubabaza tukaba twiyemeje kurwanya imirire mibi dukoresheje imbaraga zose zishoboka.”
Undi mubyeyi nawe yagize ati”kuba abana bacu baragwingiye ntabwo ari uko Akarere kacu gakennye kuburyo abana bacu bakwiye kugwingira dore ko Akarere kacu gafite ibiryo ahubwo ikibazo nitwe ababyeyi tutazi kubitegura icyo nicyo gituma abana bagwingira”.
Akomeza avugako bafite ipfunwe ryinshi ati”iyo numvise ko mu Murenge wacu hagaragayemo abana bagwingiye ntabwo bitunezeza kuko iyo umwana yagwingiye ntabitekerezo bizima aba afite ,ntiyiyongera agahorana ibiro bikeya, bikaba ngombwa ko ahora mu ibara ry’umutuku cyangwa mu muhondo”.
Aba babyeyi bakomeza bavugako biyemeje gushishikariza bagenzi babo kugaburira abana babo indyo yuzuye babigisha kugira isuku kugirango bahangane n’ikibazo cyo kugwingira gikomeje kugaragara mu Karere kabo.
Aho umwe yagize ati:” hari ababyeyi batabasha kugaburira abana babo indyo yuzuye, twe twamaze kubigeraho icyo dukora ni ukugenda genda mu midugudu tubigisha guteka indyo yuzuye, icyo tubasaba ni ukugirira abana isuku bakabitaho bakabatekera indyo yuzuye igizwe n’ibintu 3 bikungahaye ku ntunga mubiri bahora batwigisha, ariko ubu gikuriro yaraje itwigisha guhinga imboga ubu turi kuzihinga abana bakarya bigatuma bagira imirire myiza, kugira ngo bikosoke ababyeyi natwe dukwiye kubigiramo uruhare”.
Basoje basaba inzego bireba ko bakomeza kubaba hafi babagira inama ,bagashishikariza n’abandi babyeyi batari mu mushinga wa gikuriro bagahinga imboga kugira ngo abana babo batazagwingira.
Dusenge Pierre umuyobozi w’ishami ry’ubuzima mu Karere ka Nyabvihu, avuga ko bafatanyije n’umushinga wa gikuriro ndetse n’indi mishinga biyemeje gukora ubukangurambaga ngo ababyeyi babashe kumenya gutegura indyo yuzuye ati:”ndababwirako hari ibikorwa birirho kugirango tubashe kugabanya uwo mubare dufatanyije n’abafatanyabikorwa nka gikuriro harimo cyane cyane kwigisha, kuko Akarere ka Nyabihu ni Akarere kera, iki akaba ari ikibazo cy’ubumenyi bucye mu baturage mu gutegura indyo yuzuye, hakaba hariho gahunda yo kugira ngo twigishe ku mirire myiza kugira ngo abantu bamenye gutegura indyo yuzuye, bamenye kwita ku bana babo kuko ikigaragara ntabwo ari uko ibyo kurya byabuze ahubwo ikibazo gihari by’umwihariko ni uko abantu batazi gutegura indyo yuzuye.
Ibi kandi byari byagarutsweho n’umuryango SUN-Alliance uhuriyemo imiryango irwanya imirire mibi mu Rwanda, aho bavugaga ko abana bari munsi y’imyaka 5 bagwingiye bakuzura sitade amahoro inshuro 29, ibi bakaba babihera kuri raporo igaragaza uko imirire yari yifashe muri 2015, yerekanaga ko mu bana 1,950,000 b’abanyarwanda muri bo 37% bagwingiye ni ukuvuga abana 739,100 abantu buzuye sitade Amahoro inshuro 29, ni 725,000 kuko ijyamo ku bagera ku 25,000 inshuro imwe, bicaye neza.
Ihuriro ry’Imiryango irwanya imirire mibi mu Rwanda Scalin Up Nutrition(Sun-Alliance), rivuga ko rigendeye ku bushakashatsi bwakozwe na Minisiteri y’Ubuzima ifatanyije n’abandi bafatanyabikorwa muri 2012 bwagaragaje ko u Rwanda rwatakaje miliyari 503 muri uwo mwaka kubera ikibazo cy’imirire mibi no kugwingira kw’abana, ryiyemeje gukora ibishoboka byose ngo iki kibazo gikemuke.
Ibi kandi bigaragaza ko mu myaka 10 ishize, umubare w’abo bana ugabanuka gake cyane ugereranyije n’ibyifuzwa,akaba ariyo mpamvu buri muturarwanda wese akwiye gushyiramo imbaraga tukarandura iki kibazo.
Source :Radio Rwanda
Yanditswe na Bernard Wimu


text:
Mana data watwese wowe utajya ubura uko ugenza abaja n’abajakazi bawe nongeye kuzamura mwene data Ahimana mu ngobyi y’amasengesho wonere kwibuka nibura kimwe kiza yaba yaragukoreye ukanezerwa wongere guhaza kwifuza kwe niwowe uzi uko wabigenza akongera kuba muzima,gira icyo umukorera nkuko wakijije wa mugore warumaze kugisasiro 36 abe ariko ugira icyo ukorera uy’umsore wawe mu izina rya Yesu. Amen
Itegerereze ubwami bw’Imana mwana!
Nahimana arababaye pe. Biragoye kohereza amafaranga utazi neza security yayo, kandi utazi neza niba icyo uyatangiye kiza kurikizwa.
Niyo mpanvu hafungurwa compte muri bank runaka, ikitirirwa izina ryuwo murwayi maze tukamufasha. Nka kinyamakuru mwafata iyo initiative, mukafunguza iyo compte maze mukayamamaza. Murakoze
Ndababaye rwose kubwuriya muvandimwe umaze igihe mubitaro,ariko rwose Leta ntiyagakwiye kuvugako ntamafaranga ubu c bafashe amakipe abiri APR FC na RAYON sport bakababwira iki kibazo bakabasaba ko bakina umukino wagishuti avuyemo bakayafashisha uyu muvandimwe,nzi neza ko bitewe nabyo ayo makipe atabangira rwose ahubwo bipfira mubuyobozi
ubundi se ko dufite ikigega amafranga arimo akora iki?niba tuvuga ko ubukungu bwancu ari twe , ni gute umuntu yamara mu bitaro imyaka ingana gutya nkaho nta buyobozi buri aho atuye, ibi ranga shyaka byatwaye angahe? byamamaza abamamaye nubundi. Agaciro oyeeeeee
imana ikomeze kumurengera
mudukurikiranir uwo mwarimu yameny ibanga
Twongere twisabire UKWEZI.COM ko badukurikiranira iby’uyu muvandimwe kandi bakadushakira aho twakusanyiriza inkunga tukivuriza umuvandimwe kuko ndabona RSSB ubugugu b’amafaranga bwanze ,twe nti twarebera umuvandimwe aducika kuko igihugu kizubakwa n’amaboko y’abana bacyo .Murakoze kuzirikana indangagaciro kacu nk’abanyarwanda
Ibintu nk’ibi rwose abanyarwanda ntabyo tuba tuzi none reka dusabe ukwezi kutugejejeho iyi nkuru kudufashe muri organisation. Ni ukuri abantu bitanze ni iyo yaba ari RWF 1.000 buri muntu atanze uyu mwana yavuzwa.
Elise igitekerezo cye ndagishyigikiye gusa ndumva hagenwa uburyo bwizewe twagezaho inkunga nkaba numva natanga 1000Rwf. kandi RSSB yabidushamo mugushaka ubwo buryo bwizewe.NAHIMANA nahumure
ntakinanira Imana
dukwiye icyigega gifasha abantu nkabangaba kuko njye aga Hinda nikose
Uyu muvandimwe arababaje cyane ariko Imana ushobora byose izabikora,Gusa numva abantu twese dukwiriye kugira icyo dukora ngo ubuzima bwe buve mukaga kuko kuva kera umutima WO gutabarana warangaga abanyarwanda.Hashyirweho uburyo bwo gukusanya inkunga bihereye aho atuye,mu masengero,mu mashyirahamwe.,mu mavuriro n’ahandi hatandukanye hagire ababyitangira basobanure Ikibazo cye nziko Imana izagira icyo ikoresha abantu bayo.
Mu kiganiro n’ikinyamakuru Ukwezi.com, uyu musore yashimangiye ko yahuye n’akaga gakomeye, nyuma yo kuvunika ijosi bakamushyiraho igisima ngo amagufwa yongere gufatana neza, ariko nyuma bikaba byaragaragaye ko amagufwa atahuye neza ahubwo hagafatana amagufwa ataringaniye, ari nabyo byatumye igice cyo hasi cyose kigagara, ibi bikaba byararushijeho kumukomerera. man nge ndumva nubwo ministeri yubuzima idashaka kugufasha ikosa nirya baganga bagushyizeho igisima nabi kuko ntaho byabaye ngo amagufwa ahure yibeshye ubwo nabaganga baba bibebeshye cg bakabikorana uburangare cg nabi so nge ndumva ikibazo cye amaherezo azakigeza mu nzego zishinzwe urenganzira bwa muntu cg agasaba intore izirusha interera kuko nabonye ariwe wagowe kuza gukemura ibibazo biba biba byabuze igisubizo
Uyu musore arababaje pe. Kandi ndashinira ukwezi kwamushakiye ubufasha. Ariko leta yaka imisoro koko buriya ntacyo ya mumarira. Ese koko umuntu yabigenza até?
Nta kure Imana itagukura ndasenze ngo Imana yo mwijuru ikora ibyananiye abana ba bantu itabare uyu mwenedata..Amen
IBYIZA, BYOSE NIBYABAMWE, SI BYABOSE, UMUKENE NGO MUTUELI NTIYAMUVUZA MINISTERI YUBUZIMA NGO NAPFE NTAMAFARANGA IFITE UDAFITE AMAFRANGA NTAGIRE, RAMA NTAKANDAGIRA MULI FAYCAL NIGUTE UMUNTU ABORERA, MU BITARO KUGEZA APFUYE DUFITE IBITARO ABAGANGA BAHEMBWA AMAFRANGA YIGIHUGU ABANTU BIFITE NABAKOZI, BA LETA KUKI BUMVA BAGOMBA KWIHARIRA, IBINTU BYOSE RSSB NGO NTIYASHOBORA KUMUVUZA UWABIVUZE BURIYA ARWAYE GRIPPE, YAFATA, INDEGE NGO AGIYE KWIVUZA KANDI SAYE, YATANGA UBUSE KO ABANYAMAHANGA BAVA IWABO BAKAZA KUVURA, KUBINTU HANO ABAGANGA NIBAMUTERANIRE HO BAMUVURE KUBUSA IBIKORESHO IBITARO NTABYO BYAGUZWE, AYABO NAYI, GIHUGU,
Ikimbabaza nuko nkibyo president wacu atabimenya ntekereza neza ntashidikanya kobiramutse bimugezeho ubufasha yabubona akokanya kdi abamuhakaniye bose nziko bakirukanwa mukazi. Dutabare umuvandimwe banyarwanda
Mana ishobora byose nzi neza yuko uyu mwana wawe umuzi neza ’Reba uburyo ababaye ndakwinginze gira icyo ukora Mana kuko inzira zawe ninyishi
Mana ishobora byose nzi neza yuko uyu mwana wawe umuzi neza ’Reba uburyo ababaye ndakwinginze gira icyo ukora Mana kuko inzira zawe ninyishi
ubufasha leta itabonye nabaturage ntacyo barakumarira ntabwo nguciye intege amafaranga dutanga muri mutuele nimenshi cyane cyane ntabwo leta yakuburira nkeshanu tumbira ubwiza bw Imana munywanyi ntakundi
Imana yironkere igitambo kuko birababaje.
leta yarangiza ngo dukunda abaturajye bacu hahhaha hahha nukwinumira tu wakira ukabaho wapfa ukaba wiruhukiye
UKWEZI.COM
MUSHYIREHO UBURYO BWO KUMUFASHA.
MUBISHYIZE MUNSHINGANO ZANYU
MUSHYIZEHO UMUNSI MUKAWUTANGAZA
AYABONEKA YAGIRA UMUMARO.
nukuri Imana ibyunve ihindure ibyanze guhinduka igirenicyo ikora pe kuko warababaye bihagije pe Imana ifite kwigaragaza nkimana kuko ndunva aho bigeze ntamwana wamuntu wahakandagita uretseyo ivuga bikaba kd yanategeka bigakometa ikanahindur ibyanze gujinduka.
Bana b’u Rwanda,
Uhereye kera kose abanyarwanda turangwa no gufashanya ,gutabarana no gutahiriza umugozi umwe, izo ni zimwe mu ndangagaciro z’umunyarwanda ufite umutima wa Kimuntu , ariko ndumiwe kumva ngo RSSB nta bushobozi ifite bwo gutabara umuvandimwe umwene gihugu,ubu koko amaf.abanyamuryango dutanga yaburamo ayo kuvuza umuvandimwe uretse kubeshya ??? knd tubona ayo gutanga habaye imikino,PGSS, ariko gutabara uri mu byago byo ni kera habayeho,yego abababaye ni benshi ariko se mubona nta cyakorwa ko ngo nibura buri mwaka hage hatabarwa umuntu nibura umwe cg babiri. miriyoni 12 ziri mu gihugu buri wese atanze 500 nihereyeho nti twabura amafar.yo kuvuza uyu mwana.Murakoze ni ukonabyumvaga
Aliko birababaje,f yirirwa apfushwa ubusa muri iki gihugu ntiyavuza abantu nk’ aba koko!!!!!!
Aliko birababaje,f yirirwa apfushwa ubusa muri iki gihugu ntiyavuza abantu nk’ aba koko!!!!!!


text:
Kuwa mbere biba ari umunsi wihariye utangira icyumweru bikaba busaba ko umuntu aba agomba kugerageza akirinda ibyatuma agaragara neza kuri uwo munsi harimo kwita ku myambaro y’uwo munsi.
Ipantalo n’agakoti bya ensemble ni imyambaro wakambara kuwa mbere ukayanyurana umucyo kandi bikazagufasha no gukora neza mu minsi yose y’icyumweru kuko uba watangiye neza kuwa mbere.
Ushobora gushyiraho inkweto ndende cyangwa se ugashyiraho ingufi ariko bigaragara neza iyo ari ndende niyo zitaba ndende cyane.
Ensemble zo kuwa mbere
Kuwa mbere biba ari umunsi wihariye utangira icyumweru bikaba busaba ko umuntu aba agomba kugerageza akirinda ibyatuma agaragara neza kuri uwo munsi harimo kwita ku myambaro y’uwo munsi.
Labels: kwambara


text:
Bigomba gusobanuka ko uwo murongo rero wanditse mu gitabo cy’Abefeso 5 : 22-23 uvuga ku mibanire y’umugabo n’umugore bashyingiranywe, itavuga ku mibanire rusange hagati y’abagabo n’abagore mu buzima bwose.
Kuri uwo murongo handitse ngo “ bagore mugandukire abagabo banyu,nk’uko mugandukira umwami wacu, kuko umugabo ariwe mutwe w’umugore we ,nk’uko kristo ari we mu twe w’itorero ariryo mu biri we,ni nawe mukiza waryo.Ariko nk’uko itorero rigandukira Kristo abe ariko abagore bagandukira abagabo babo muri byose”.
Ijambo kuganduka ni ijambo ridakunze cyane gukoreshwa mu mvugo isanzwe . Ariko ni ijambo ritandukanye cyane no kuganda cyangwa kugoma. Mu cyongereza ni “submission” bisobanuye “Surrender”,willingness to obey. Mu kigiriki ijambo kuganduka bivuga “hupotasso” bisobanuye kwiha umugabo ngo mube umwe “become one with unity between equal partners”
N’ubwo akenshi iri jambo rifatwa nk’aho ari ukumvira gushingiye ku itegeko gusa, nk’aho umugore agomba kumvira umugabo we kuko we ntacyo avuze siko biri. Ndetse ibyo ntibikuraho guca bugufi, kubahana, no koroherana kuko izo ari indagagaciro zidasabwa umugore n’ umugabo babana gusa, ahubwo bireba umuntu wese wubaha Imana by’ukuri.
Muri uwo murongo rero hasaba kugandukira bagabo babo nkuko itorero rigandukira Kristo. Icyo itorero rikora ni ukwiyegurira Kristo no kumwegurira ubushake bwe kuko icyo Kristo yagaragaje ni urukundo rutikubira cyangwa rwikanyiza. Kristo yerekanye urukundo rwitangira umunyabyaha rwifuza ibyiza ku munyabyaha kuruta ubwe uko yikunda. Kuganduka kw’ Itorero gushingira ku rukundo n’umutima ubikunze witangira uwagukunze akakwitangira. Aha rero usanga atari agahato cyangwa gukandamiza.
Kuganduka ni Ijambo ryiza iyo rishingiye ku rukundo nkuko ibyanditswe byera bisobanura. Umugabo n’umugore bafite inshingano ziri magirirane kugirango ubumwe bukomezwe. Cyakora yaba ari umugabo cyangwa umugore bombi basabwa kugandukirana ku bwo kubaha Kristo. Ibi bikaba biranga imibereho ya gikristo ku bizera bose bidashingiye ku mibanire y’urugo. Abefeso 5:21 “ Kandi mugandukirane ku bwo kubaha Kristo”
Ikindi umuntu yagaragaza rero ni uko Paulo atabwira abagore ngo bumvire abagabo nkuko abibwira abana cyangwa se abaja ( abakozi) mu rugo ahubwo akoresha ijambo kuganduka kuko risobanura imyumvire yo mu mutima ishingiye ku mutima ukunze nta gahato.
Umugore n’umugabo bombi ni kimwe imbere y’Imana buri umwe afitiye undi umumaro kandi ni magiririane, kugirango babane mu bumwe ni uko GUKUNDA no KUGANDUKA aribyo bibahuza no kubagira umwe mu mibanire no mu mikoranire yabo bombi.
Hifashishijwe inyigisho za pasteri Christine Gatabazi.


text:
Kuva mu Ukwakira 2013, abasuraga Ingoro y’Amateka Kamere iherereye mu Mujyi wa Kigali hazwi nko kwa ‘Richard Kandt’ ntibahavaga badatunguwe no gusobanurirwa ubuzima n’imibereho by’inzoka.
Benshi batungurwaga no kubona Igiraneza Jean Claude ukurikirana imibereho y’izi nzoka azifata, buri wese akagira ubwoba bitewe n’ubugome zizwiho ariko ntizigire icyo zimutwara.
Mu mpera z’icyumweru gishize ubwo Umuyobozi Mukuru w’Ikigo cy’Ingoro z’Umurage w’u Rwanda, Amb. Masozera Robert, yari i Karongi ku Ngoro y’umurage y’ibidukikije, yahishuye ko bimwe mu biranga amateka byabaga kwa ‘Richard Kandt’ byatangiye kwimurirwa i Karongi n’inzoka zikaba ariho zimurirwa.
Yagize ati “Ni ukuvuga ngo hari indi ngoro twagiraga i Kigali aho bita kwa Richard Kandt ibyari birimo byose bigiye kuza hano [ Karongi]. Byaranatangiye bigeze kuri 70%, mujya muhumva ahantu haba inzoka, ingona, amabuye y’agaciro za coltan na zahabu, byaraje ubu hano harimo na zahabu muraza kuyibona.”
Amb. Masozera yasobanuriye itangazamakuru ko kwa Richard Kandt hazasigara ari ingoro iranga amateka y’ubukoloni bw’Abadage mu Rwanda. Biteganyiwe ko ibikorwa byo kwimura ibyari muri iyo ngoro byerekezwa i Karongi bizaba byarangiye muri Nzeri uyu mwaka.
Ikigo cy’Ingoro z’Umurage w’u Rwanda gitangaza ko muri uyu mwaka ku ngoro y’ibidukikije i Karongi hazabera ibikorwa byinshi, kikaba gishaka guhindura isura yaho ikaguma kuba ingoro y’ibidukikije ariko hongewemo ibijyanye n’amateka kamere.


text:
Kuri iyi tariki ya 21/01/2012 Umwepisikopi wa Diyosezi ya BYUMBA yakiriye amasezerano y’Ababikira bo Muryango w’Umubyeyi Ugira Inama Nziza (Les SOEURS de NOTRE-DAME du BON -CONSEIL) mu Gitambo cya Missa cyaturiwe muri Katedarali. Hari imbaga y’Abakristu, Ababikira, Abafureri n’Abapadiri baje kubashyigikira. Ababikira bagize amasezerano ya burundu ni Mama Marcellina NYIRASAFARI, Mama Verena MUHINEMA na Mama Fausta NYIRARUKUNDO. Ababikira bagize amasezerano ya mbere ni Mama Blandine BUCYEDUSENGE na Mama Epiphania MUKAMANA.
Ijambo ry’umubyeyi SIBOMANA Désiré wo muri Paruwasi RWAZA uhagarariye Ababikira bakora amasezerano:
Nyiricyubahiro Musenyeri, Umwepiskopi wa Diyosezi ya BYUMBA,
Banyakubahwa Basaseridoti,
Banyakubahwa Babikira bo mu Muryango w’Umubyeyi Ugira Inama Nziza,
Banyakubahwa Bayobozi b’inzego za Leta mwitabiriye ibi birori,
Banyakubahwa Bakristu,
Nimugire Yezu na Mariya!!!
Nshimishijwe n’uko mumpaye ijambo mu izina ry’ababyeyi b’Ababikira bagize amasezerano muri uyu Muryango w’Ababikira b’Umubyeyi Ugira Inama Nziza. Imana nyir’ububasha, Umwana wayo Yezu Kristu, Roho Mutagatifu Umuhoza n’Umubyeyi Bikira Mariya, badukoreye ibitangaza bikomeye batoranyije mu miryango yacu, aba bari biyeguriye Imana n’Umubyeyi Bikira Mariya.
Bavandimwe, abana bacu basubije impuruza ya Yezu aho agira ati: “Imirima yeze ni myinshi ariko abasaruzi ni bake, nimusabe rero nyir’imyaka yohereze abasaruzi mu murima ye (Luka 10, 2)”. Si ku bwacu twenyine, ahubwo Umubyeyi Bikira Mariya yirambagirije aba bakobwa mu maparuwasi bavukamo ariyo Byumba, Runaba, Bungwe, Muramba na Shangi. Aba bari bumvise ijwi ry’Umubyeyi, bararyumvira, bararikurikira. Bamurikiwe na Roho Mutagatifu ndetse n’Umuryango, none uyu munsi biyemeje kugira amasezerano imbere y’Umwepisikopi, Abasaseridoti, Ababikira, ababyeyi n’abavandimwe n’imbaga y’Abakristu.
Ni koko: “Icyo Imana yakunze wowe wacyanga ute?”. Mwahisemo neza, Nyagasani muri kumwe! Turabashyigikiye. Nyagasani yarabatoye namwe ni mumukundire. Bana bacu, bari ba Nyagasani, mugiye mu butumwa bukomeye. Mwanyuze mu nzira ndende. Nimukomere rero ku masezerano yanyu kandi azere imbuto kar’ijana, mukorera Imana, Kiliziya n’igihugu. Muzihanganire ingorane zose muzahura nazo, mukomere ku BUSUGI, UBUMANZI no KUMVIRA. Mubonye umunani, muzawubyaze magana inani mirongo inani n’umunani!!! Mwavuye mu bantu mutumwe mu bantu. Natwe ababyeyi twabareze gikristu, aho twabahwituye tukarenza urugero, muhatubabarire. Tuzakomeza kubagira Inama nziza uko bishobotse, namwe mujye mugisha inama ababakuriye ndetse na bagenzi banyu.
Turashimira abadufashije kubarera, abarimu, Ababikira b’uyu Muryango, Abasaseridoti ndetse n’igihugu cyacu.
Tubaragije Bikira Mariya Ugira Inama Nziza kandi akomeze atore mu miryango y’Abanyarwanda abamwiyegurira.
Imana iturinde twese, Roho wayo adukomeze, Mariya Nyina wa Yezu akomeze atugire inama nziza. MURAKOZE”.
Umubikira uhagarariye abasezeranye, Mama Verena MUHINEMA, mu ijambo rye, yagize ati:
“ … Turashimira Imana yaturemye idukunze, ikadutora ku buntu bwayo kandi ikadutoneha, uyu munsi ikaba idusendereje ibyiza byayo.
Turashimira ababyeyi batubyaye, abakiriho n’abatakiriho, Imana izabaduhembere. Turashimira Umuryango watwakiriye ukadufasha kurushaho gukunda Imana. Turashimira Umukuru w’Umuryango w’Ababikira b’Umubyeyi Ugira Inama Nziza n’Ababikira bakuru bacu badufashije.
Dufashijwe n’imbaraga za Roho Mutagatifu, tubijeje kuzakomeza guharanira icyateza imbere Umuryango hamwe na Kiliziya umubyeyi wacu. …
Turabasaba inkunga y’isengesho ngo tuzabe indahemuka kuri aya masezerano.
Turangije twongera kubashimira kandi tubaragiza Umubyeyi Bikira Mariya Ugira Inama Nziza, abarinde iteka."
Mama Vestina MUKASINE, uhagarariye umukuru w’Ababikira Umubyeyi Ugira Inama Nziza mu Rwanda, mu jambo rye, yabagiriye Inama yo kuzihanganira kumanuka imisozi no kuzamuka indi bamamaza Inkuru Nziza kandi nta gihembo bategereje. Ati: “Ntimukagende mureba ibigezweho, mujye mushimishwa n’ibyo Umuryango ubagenera”. Yarangije ashimira bakuru babo b’Ababikira bababaye hafi ntibagire icyo babura ari ku mubiri ari no ku mutima, ashimira ababyeyi bumvise icyifuzo cy’abana babo bakabashishikariza kwitaba umuhamagaro wabo none bakaba babibagaragarije. Yashimiye Abasaseridoti bitabiye guhimbaza uwo munsi cyane cyane abavuye mu Maparuwasi abo Babikira bavukamo, ashimira kandi n’imbaga y’Abakristu bitabiye ibyo birori.Yashimiye n’Umwepisikopi wemeye kwakira amasezerano.
Ibirori byashojwe no kwiyakira, gutanga impano ku basezeranye n’umugisha w’Umwepisikopi
Byakiriwe na Padiri Valens NSABAMUNGU
Paruwasi NYAGAHANGA.


text:
Mudacyahwa akimenya ko umugore we azabyara abana batatu yahise ahunga urugo
Nyirasafari Alphonsine nyuma yo kwisuzumisha kwa muganga bakamubwira ko atwite inda y’abana batatu, umugabo we akirita mu gutwi yahise ahunga urugo.
Nk’uko Nyirasafari yabidutangarije, amaze imyaka 10 abana n’umugabo we Mudacyahwa Emmanuel, bakaba bari bafitanye abana babiri b’abahungu, umwe w’imyaka 10, n’undi w’imyaka 6, ari we bakurikije izi mpanga eshatu na zo z’abahungu.
Mudacyahwa ngo ntiyifuzaga ko umugore we yongera kubyara undi mwana, kuko yashakaga ko barera abo bari bafite gusa. (...)
Nyirasafari Alphonsine nyuma yo kwisuzumisha kwa muganga bakamubwira ko atwite inda y’abana batatu, umugabo we akirita mu gutwi yahise ahunga urugo.
Nk’uko Nyirasafari yabidutangarije, amaze imyaka 10 abana n’umugabo we Mudacyahwa Emmanuel, bakaba bari bafitanye abana babiri b’abahungu, umwe w’imyaka 10, n’undi w’imyaka 6, ari we bakurikije izi mpanga eshatu na zo z’abahungu.
Mudacyahwa ngo ntiyifuzaga ko umugore we yongera kubyara undi mwana, kuko yashakaga ko barera abo bari bafite gusa. Akimenya ko umugore we atwite, ngo kuva ubwo bahise batangira guhangana.
Nyirasafari yagize ati ’’Nagiye muri gahunda yo kuringaniza urubyaro, bingwa nabi; nabibwira umugabo akanga kubyumva. Nkimubwira ko ntwite yahise ahinduka, tubana nabi cyane. Twese twari tuzi ko tuzabyara umwana umwe, ariko aho menyeye ko nzabyara batatu mu kwezi kwa mbere ari na ko nabyayemo, umugabo yahise yigendera, sinongeye kumubona.’’
Aho Mudacyahwa ahungiye urugo, Nyirasafari yagurishije ibintu byo mu nzu kugira ngo abone icyo gutunga abana no kwishyura inzu babamo, akodesha ku mafaranga 20.000 ku kwezi.
Nyirasafari avuga ko ubuyobozi bw’umudugudu w’Ikaze mu Kagari ka Kabeza atuyemo, bwakusanyije inkunga ingana n’amafaranga 30.120, bakamubwira ngo ayagire impamba asubire iwabo ku ivuko mu Karere ka Rulindo ahitwa i Rutongo, akaba avuga ko abona byose ari kimwe ngo kuko iwabo nta sambu yo guhingamo bagira, ngo na bo babayeho mu buzima bugoye.
Akaba asaba abagiraneza kumufasha akarera aba bana, ngo kuko atifuza kuzicara ku muhanda asabiriza, namara gufata imbaraga azashaka icyo gukora.
Aba bana batatu bavukiye mu bitaro bya Muhima tariki ya 11 Mutarama 2013, bose bavuka neza.
Nyirasafari Alphonsine atuye mu Murenge wa Muhima, Akarere ka Nyarugenge, Umugore yamaze ibintu byo mu nzu abigurisha, kugira ngo abone icyo atungisha abana.
Ushaka ibindi bisobanuro yahamagara Nyirasafari kuri telefoni igendanwa 0782460210, 0726518116, cyangwa 0788753543.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kuri uyu wa gatatu tariki ya 11 Ukwakira 2017, mu Karere ka Nyamagabe hatangijwe ukwezi kw'Imiyoborere Myiza. Kandi muri uwo Murenge niho hizihirijwe Umunsi Mpuzamahanga w'Umwana w'Umukobwa; Umunsi Mpuzamahanga w'Umugore wo mu Cyaro. Umushyitsi Mukuru muri ibyo birori ni Umuyobozi w'Akarere ka Nyamagabe Bwana MUGISHA Philbert. Mu bandi bashyitsi bitabiriye ibyo birori hari Umuyobozi w'Ingabo mu Karere ka Nyamagabe Major Emmanuel MUGABO, Uhagarariye Police, Umuhuzabikorwa w'Inama y'Igihugu y'Abagore mu Karere ka Nyamagabe Madamu NYIRANTAGORAMA Marie Therese.
Mu bikorwa byabereye ahabereye ibirori, hashimiwe abagore bitwaye neza n'Umuryango witeje imbere kandi uwo muryango washimiwe uhabwa "certificate". Ku rwego rw'Akarere hashimiwe Madamu MUKAGAKUNDE Collette akaba yahembwe nk'Umudamu witeje imbere akaba yahawe "Certificate " na "Cheque" ifite agaciro 200,000 Frw. Muri iyo minsi mikuru y'impurirane, umu ijambo ry'uhagarariye abagore bashimiye Nyakubahwa Perezida wa Repubulika kubera Ubuyobozi bwe bwiza bwashoboye kubateza imbere, ubu baka barahawe ijambo.
Mu ijambo ry'Umushyitsi Mukuru, Bwana MUGISHA Philbert, yatangiye ashimira abaturage bitabiriye ibirori, abashimira kandi kubera uko igikorwa cy'amatora ya Nyakubahwa Perezida wa Repubulika Paul KAGAME cyagenze neza. Ashimira Ubuyobozi bw'Umurenge wa Mbazi kubera ko bwateguye neza ibirori. Mu butumwa bwe, yagarutse ku bwuzuzanye bugomba kuboneka mu muryango; umugabo n'umugore basabwe gukorera hamwe. Yasabye abari aho kugira isuku mu ngo batuyemo, bakagira ubwiherero kandi busukuye. Na none yibukije ibijyanye n'umutekano, asaba ko amarondo yakorwa; bityo abaturage bakagira uruhare rufatika mu kwibungabungira umutekano. Asoza yasabye abaturage gutanga ibitekerezo ku ruhare rw'abenegihigu mu gutegurs igenamigambi ry'imyaka irindwi mu rwego rw'Imiyoborere no kwegerezwa ubuyobozi n'ubushobozi n'imibereho myiza. Kuri iyi ngingo, ibitekerezo byatanzwe kandi bikaba bizakorerwa raporo yihariye. Umuyobozi w'Akarere ka Nyamagabe yasoje ashimira Nyakubahwa Perezida wa Repubulika kubera ubuyobozi bwiza.
BANGIRIYIKI Simeon
Territorial Administration and Decentralized Governance Officer.


text:
2 GASHYANTARE 2017
SHILI
Inkongi y’umuriro idasanzwe muri Shili
Abahamya ba Yehova bakomeje gufasha bagenzi babo n’abandi bagezweho n’inkongi y’umuriro mu magepfo y’igihugu cya Shili. Uwo muriro wangije igice kinini cy’ishyamba gifite hegitari zisaga ibihumbi magana atanu. Abayobozi bavuze ko iyi nkongi yari mbi kurusha izindi zabayeho mu mateka y’icyo gihugu.
Ibiro by’Abahamya ba Yehova muri icyo gihugu byatangaje ko nta muhamya n’umwe wakomerekeye cyangwa ngo apfire muri iyo nkongi y’umuriro. Icyakora hari Abahamya bimuwe, bacumbikirwa n’Abahamya bagenzi babo.
Nanone amazu atanu y’Abahamya yasenywe n’umuriro. Ibiro by’Abahamya byashyizeho komite y’ubutabazi kugira ngo igenzure ibikenewe ngo batange ubufasha.
Inteko Nyobozi y’Abahamya ba Yehova ikorera ku kicaro gikuru igenzura imirimo y’ubutabazi ikoresheje impano zo gushyigikira umurimo ukorerwa ku isi hose.
Ushinzwe amakuru:
Ku rwego mpuzamahanga: David A. Semonian, Ibiro bishinzwe amakuru, +1-845-524-3000
Muri Shili: Jason Reed, +56-2-2428-2600


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
1 Ibyo ku Ngoma 9:1-44
9 Abisirayeli bose banditswe hakurikijwe ibisekuru byabo;+ banditswe mu Gitabo cy’Abami ba Isirayeli. Abayuda bajyanywe mu bunyage+ bitewe n’uko bahemutse.2 Ababaye aba mbere mu kugaruka mu migi bahawe ho gakondo ni Abisirayeli,+ Abatambyi,+ Abalewi+ n’Abanetinimu.+3 I Yerusalemu+ hari hatuye bamwe muri bene Yuda,+ bamwe muri bene Benyamini,+ bamwe muri bene Efurayimu na bamwe muri bene Manase, ari bo:4 Utayi mwene Amihudi, mwene Omuri, mwene Imuri, mwene Bani, bo muri bene Peresi+ mwene Yuda.+5 Mu Banyashilo*+ ni Asaya imfura ye, n’abandi bahungu be.6 Muri bene Zera+ ni Yeweli n’abavandimwe babo magana atandatu na mirongo cyenda.7 Muri bene Benyamini ni Salu mwene Meshulamu, mwene Hodaviya, mwene Hasenuwa,8 Ibuneya mwene Yerohamu, Ela mwene Uzi, mwene Mikiri, na Meshulamu mwene Shefatiya, mwene Reweli, mwene Ibuniya.9 Abavandimwe babo banditswe hakurikijwe ibisekuru byabo ni magana cyenda na mirongo itanu na batandatu. Abo bose bari abatware b’amazu ya ba sekuruza.10 Mu batambyi hari Yedaya, Yehoyaribu, Yakini,+11 Azariya+ mwene Hilukiya, mwene Meshulamu, mwene Sadoki, mwene Merayoti, mwene Ahitubu, wari umutware w’inzu y’Imana y’ukuri,12 Adaya mwene Yerohamu, mwene Pashuri, mwene Malikiya, Masayi mwene Adiyeli, mwene Yahizera, mwene Meshulamu, mwene Meshilemiti,+ mwene Imeri,13 n’abavandimwe babo, bari abatware b’amazu ya ba sekuruza. Bari abagabo igihumbi na magana arindwi na mirongo itandatu b’abanyambaraga bashoboye+ gukora umurimo wo mu nzu y’Imana y’ukuri.14 Mu Balewi hari Shemaya mwene Hashubu, mwene Azirikamu, mwene Hashabiya+ wo muri bene Merari,15 Bakubakari, Hereshi na Galali, Mataniya+ mwene Mika,+ mwene Zikiri,+ mwene Asafu,+16 Obadiya mwene Shemaya,+ mwene Galali, mwene Yedutuni,+ na Berekiya mwene Asa, mwene Elukana wari utuye mu midugudu y’Abanyanetofa.+17 Abarinzi b’amarembo+ ni Shalumu,+ Akubu, Talumoni na Ahimani; umuvandimwe wabo Shalumu ni we wari umutware.18 Kugeza icyo gihe yabaga ku irembo ry’umwami+ mu burasirazuba. Abo ni bo bari abarinzi b’amarembo y’inkambi z’Abalewi.+19 Shalumu mwene Kore, mwene Ebiyasafu,+ mwene+ Kora+ n’abavandimwe be bo mu nzu ya se bari bene Kora,+ bari abarinzi b’amarembo+ y’ihema bahagarariye uwo murimo, kandi ba sekuruza bari abarinzi b’amarembo y’inkambi ya Yehova bahagarariye uwo murimo.20 Finehasi+ mwene Eleyazari+ ni we wahoze ari umutware wabo. Yehova yari kumwe na we.+21 Zekariya+ mwene Meshelemiya ni we warindaga umuryango w’ihema ry’ibonaniro.22 Abari baratoranyirijwe kuba abarinzi b’amarembo bose bari magana abiri na cumi na babiri. Bari batuye mu midugudu+ yabo bakurikije uko ibisekuru+ byabo byanditswe. Abo ni bo Dawidi+ na Samweli bamenya+ bari barahaye inshingano zahabwaga abantu biringirwa.+23 Bo n’abana babo barindaga amarembo y’inzu ya Yehova, ari ryo hema.*+24 Abarinzi b’amarembo babaga bari mu byerekezo bine: mu burasirazuba,+ mu burengerazuba,+ mu majyaruguru+ no mu majyepfo.+25 Abavandimwe babo bo mu midugudu yabo barazaga bakamarana na bo iminsi irindwi.+26 Inshingano zahabwaga abantu biringirwa zari zarahawe abagabo bane bashoboye, bari abarinzi b’amarembo. Bari Abalewi kandi bari bashinzwe kurinda ibyumba byo kuriramo+ n’ububiko+ bwo mu nzu y’Imana y’ukuri.27 Bararaga bakikije inzu y’Imana y’ukuri impande zose kuko bari bashinzwe kuyirinda;+ ni bo babikaga urufunguzo kugira ngo bajye bakingura buri gitondo.+28 Bamwe muri bo bari bashinzwe kurinda ibikoresho+ byayo, kuko bagombaga kubibara igihe byinjiye n’igihe bisohotse.29 Abandi bari bashinzwe ibikoresho byera+ n’ibindi bikoresho, ifu inoze,+ divayi,+ amavuta,+ ububani+ n’amavuta ahumura neza.+30 Bamwe mu batambyi bari bashinzwe gukora uruvange rw’amavuta+ ahumura neza.31 Matitiya wo mu Balewi wari imfura ya Shalumu+ wo muri bene Kora, ni we wari ufite inshingano yahabwaga abantu biringirwa, ashinzwe ibintu byotswaga ku mapanu.+32 Bamwe mu bavandimwe babo bo muri bene Kohati bari bashinzwe imigati yo kugerekeranya,+ bakayitegura kuri buri sabato.+33 Aba ni bo baririmbyi+ bari abatware b’imiryango y’Abalewi, babaga bari mu byumba byo kuriramo.+ Bari barasonewe indi mirimo+ kuko ku manywa na nijoro bakoraga uwo murimo.+34 Aba ni bo bari abatware mu miryango y’Abalewi, hakurikijwe uko ibisekuru byabo byanditswe. Aba ni bo bari batuye i Yerusalemu:+35 Yeyeli se wa Gibeyoni+ yari atuye i Gibeyoni, kandi umugore we yitwaga Maka.36 Imfura ye yari Abudoni. Abandi ni Suri, Kishi, Bayali, Neri, Nadabu,37 Gedori, Ahiyo, Zekariya+ na Mikiloti.38 Mikiloti yabyaye Shimeya. Abo ni bo bari batuye imbere y’abavandimwe babo muri Yerusalemu hamwe n’abandi bavandimwe babo.39 Neri+ yabyaye Kishi,+ Kishi abyara Sawuli,+ Sawuli abyara Yonatani,+ Maliki-Shuwa,+ Abinadabu+ na Eshibayali.+40 Yonatani yabyaye Meribu-Bayali,+ Meribu-Bayali abyara Mika.+41 Mika yabyaye Pitoni, Meleki, Tahireya na Ahazi.+42 Ahazi yabyaye Yara, Yara abyara Alemeti, Azimaveti na Zimuri. Zimuri yabyaye Mosa.43 Mosa yabyaye Bineya, Bineya abyara Refaya,+ Refaya abyara Eleyasa, Eleyasa abyara Aseli.44 Aseli yari afite abahungu batandatu, amazina yabo akaba ari aya: Azirikamu, Bokeru, Ishimayeli, Sheyariya, Obadiya na Hanani. Abo bari bene Aseli.+


text:
UMUNARA W’UMURINZI No. 6 2016 | Icyo twamenya ku biremwa byo mu ijuru
Ifashishe Bibiliya umenye ibibera mu ijuru.
INGINGO Y'IBANZE
Ibibazo abantu bibaza ku biremwa byo mu ijuru
Dushobora gusobanukirwa neza ibibera mu ijuru.
INGINGO Y'IBANZE
Ibiremwa byo mu ijuru biteye bite?
Ibyanditswe bivuga iki ku birebana na Yehova Imana, Yesu Kristo n’abamarayika bizerwa?
Amasomo tuvana ku nyoni
Inyoni zitwereka ko Imana ari yo yaremye ibintu byose kandi zikatwigisha ibyo dukwiriye gushyira mu mwanya wa mbere.
Lefèvre d’Étaples yagejeje Ijambo ry’Imana kuri rubanda
Uko yageze ku ntego ye nubwo yarwanywaga?
INKURU IVUGA IBYABAYE MU MIBEREHO
Nkorera Imana ntagira amaboko
Umusore yakoze impanuka imusigira ubumuga, yaje kubona ibintu bimwemeza ko hariho umuremyi.
Bibiliya ibivugaho iki?
Ese Imana itega amatwi isengesho ryawe kandi ikarisubiza?
Ibindi wasomera kuri interineti
Ese Imana yaremye Satani kugira ngo atugerageze?
Bibiliya itanga igisubizo gihuje n’ubwenge kandi gihumuriza.


text:
Muri iyi minsi hongeye kandi kumvikana amakuru y’abajura bitwikira ijoro bagacukura amazu cyangwa guca inzugi bagamije kwiba ibikoresho bitandukanye.
Ni mu gihe mu mpera z’umwaka ushize humvikanye amakuru avuga ko abajura basigaye barize amayere mashya yo kujya biba ku manywa igihe abantu benshi baba bagiye mu mirimo yabo ya buri munsi.
Ubu buryo bwose bwari busanzwe buriho ariko iki kibazo gikomeje kuvugwa cyane muri iyi minsi.
Uretse mu Mujyi wa Kigali, no mu ntara bamwe mu baturage bavuga ko basigaye bararana n’amatungo kugira ngo atibwa.
Aba bajura ngo icyo babanza kumenya ni imitungo umuntu atunze bashobora kwiba, iyo bazi ko bashobora kubonamo amafaranga mu buryo bwihuse. Ibi bikoresho byo mu mazu birimo: Televiziyo, telefoni, za mudasobwa, frigo n’ibindi.
Iyo bamaze guperereza ko ibyo bikoresho bihari nibwo batangira kujya umugambi wo kubyiba bakoresheje uburyo bushoboka.
Ese aba bajura bamenya bate ko mu nzu iyi n’iyi harimo ibikoresho nk’ibyo?
Urebye umuntu ku maso ntiwamenya ko ari umujura keretse umufashe cyangwa akerekanwa nabwo afite ibyo yibye cyangwa abyiyemerera.
Burya mu mazu dutuyemo dusurwa n’abantu benshi batandukanye, abandi badukorera imirimo itandukanye, aba twavuga nk’abakozi, abafundi batwubakira, abavandimwe badusura nabo burya hari abashobora kugenzwa na twinshi, inshuti n’abaturanyi n’abandi batagira imico myiza.
Ikindi gikurikiraho hashobora kubaho ubufatanyacyaha aho umukozi wo murugo cyangwa undi wese ugenda murugo rwawe ashobora gutanga amakuru yaho ibintu bibikwa, igihe muryamira, ahabikwa imfunguzo, aho buri wese aryama n’andi makuru.
Aya makuru niyo ashobora gufasha umujura kwiga uburyo bwo kwiba akoresheje uburyo butandukanye. Muri iyi minsi rero haravugwa amayeri yo gucukura amazu mu ijoro, bakareba aho igikoresho iki n’iki kibikwa akaba ariho bapfumurira.
Bamwe bavuga ko ubu bujura burimo guterwa n’ubukene benshi batewe n’iminsi mikuru, abandi ngo ni umuco mubi n’ingeso mbi zigenda zikura mu bantu n’ibindi. Impamvu yose yatangwa nta nimwe yakumvwa kuko niba ugoswe n’ubukene igisubizo si kujya kwiba ahubwo reba icyo ukora kuko ubukene n’abakene bizahoraho.
Bivugwa ko iminsi y’umujura ari 40, ni kuvuga ko uko wakwiba kwose, ukwiye kumenya ko igihe kimwe bitazaguhira, uzafatwa kandi ubihanirwe.
Hakorwa iki?
Biragoye guca burundu ubu bujura ariko hari icyo wakora…Nk’ikibazo cyo gucukura inzu, niba uri nyir’inzu ntukwiye kuryama ngo uheze ahubwo ukwiye kujya ubyuka mu ijoro ukazungura inzu ureba kuko akenshi hari amasaha abajura bazira kwiba nubwo hari igihe bayahindura, ariko akenshi biba hagati ya saa sita z’ijoro kugeza saa saba n’igice ubundi bakongera saa cyenda na saa kumi.
Niba ufite ibikoresho nk’ibyo twavuzeho haruguru, ushobora kujya ujya kuryama ukabyimurira ahandi haryamye abantu. Nka mudasobwa, telefoni n’ibindi byoroshye kwimurwa ukabyiyegereza n’ubundi buryo.
Nibyiza ko iyo ugiye kuryama usuzuma niba inzu ikinze. Ikindi imfunguzo zonyine ntizihagije kuko ukwiye no gukoresha ingufuri zabugenewe ukibuka kwibikira imfunguzo aho kuzisigira umukozi cyangwa kuzishyira ahantu hazwi na buri wese.
Nta na rimwe igihugu kizabona abapolisi barinda buri rugo rwa buri wese ahubwo buri wese akwiye kugira uruhare mu kwirindira umutekano cyane cyane uwo murugo rwe.
Ikindi gituma ubu bujura bwiyongera ni irondo ridakora neza. Ahenshi mu Mujyi wa Kigali usanga abanyerondo badakora neza akazi bashinzwe. Aba bashobora kubiterwa n’impamvu zitandukanye zirimo: Kudahembwa cyangwa kudahemberwa ku gihe.
Buri muturage akwiye kumva ko gutanga amafaranga y’irondo ari inshingano ze, icyo gihe bizamworohera kubaza abayobozi be iby’umutekano kuko azaba yishyura neza amafaranga y’umutekano. Ibyo n’ibikorwa kandi azaba yemerewe gusubizwa ibye byibwe kuko azaba atanga ayo mafaranga.
Hari hakwiye kujyaho amabwiriza hamwe atari y’uko igihe umuntu yibwe n’abajura mu ijoro, yishyurwa ibyo yibwe. Uyu wishyurwa akaba ari umuntu utanga amafaranga y’umutekano ku gihe. Icyo gihe abanyerondo bakora neza kuko baba bazi ko uwibwe ari bo batungwa agatoki kandi aribo bishyura.


text:
Nyuma y’imyaka 23 u Rwanda rwibohoye, abana ba Uwiringiyimana Agathe wahoze ari Minisitiri w’Intebe w’u Rwanda akaza kwicwa muri Jenoside yakorewe Abatutsi, baracyaba mu buhungiro.
Nyuma y’imyaka 23 u Rwanda rwibohoye, abana ba Uwiringiyimana Agathe wahoze ari Minisitiri w’Intebe w’u Rwanda akaza kwicwa muri Jenoside yakorewe Abatutsi, baracyaba mu buhungiro.
Abo bana uko ari batanu ba Uwiringiyimana Agathe na Ignace Birahira aho bari mu Busuwisi, bavuze ko bakumbuye u Rwanda cyane kandi ko bumva bifuza gutaha.
Abo bana bari bakiri bato ababyeyi babo bicwa na guverinoma yateguye ikanashyira mu bikorwa Jenoside, kuko umuto afite imyaka 25 umukuru akagira 35.
Ibintu bya nyuma bavuga bibuka ku Rwanda ni isengesho rya nyuma bagiranye n’ababyeyi babo iwabo mu ruganiriro, urupfu rw’ababyeyi babo, uburyo bahungiye ku muturanyi wabo bigoranye babifashijwemo n’ingabo za Loni n’ukuntu bisanze mu Burayi, na bwo babifashijwemo n’ingabo za Loni.
Nyamara, ngo igihe cyose bamaze mu buhungiro bahora bifuza gusubira mu rwababyaye bakareba ukuntu rwavuye mu muyonga ubu rukaba ruvugwa ibisingizo, bakaryoherwa n’igihugu umubyeyi wabo yahoraga iteka yiteguye gupfira kandi bikaba ari na ko byegenze.
Hirwa wari ufite imyaka 5 ubwo ababyeyi be bicwaga ubu avuga Igifaransa gusa, kuko yibagiwe Ikinyarwanda cyose yari azi asigarana utugambo duke na bwo agenda yumvana abandi.
Agira ati “Mu byo nibuka, nibuka mama amfata ukuboko na mushiki wanjye tugasanga papa mu ruganiriro gusenga mbere y’uko bajya kuri Radio y’igihugu gusaba ko habaho agahenge nyuma y’ihanurwa ry’indege ya Perezida.”
Yakomeje agira ati “Mama wabonaga ameze nk’utaribugaruke mu rugo kandi yaranabitubwiye agira ati ‘mugume hano kandi ntimugire ikibazo Imana irabarinda mwese. Bana banjye murajye muhorana ukwemera.”
Umuhire, bucura wa Uwiringiyimana, avuga ko nyina na se bakimara gusohoka bahise bumva amasasu, ati “icyo ni cyo gihe mperuka ababyeyi banjye.”
Akomeza agira ati “Ingabo za Loni zaratabaye zifata mushiki wanjye rukumbi, na bakuru banjye hamwe na njye tujya kwihisha hamwe n’abaturanyi bari bafite abana twajyaga dukinana.”
Ati “Nyuma baje kudutwara kuri Hotel imwe muri Kigali baza kudufasha kujya i Paris mu Bufaransa. Nyuma y’iminsi ibiri dukomereza i Lauzane mu Busuwisi aho tukiri kugeza magingo aya.”
Ikigaragara nta muntu wihariye aba bana bazi wabatabaye, nyamara batabawe n’umusirikare wa Loni witwa Mbaye Diagne wari ufite ipeti rya kapiteni, ndetse nyuma uyu musirikare yaje kwambika “Umudari w’Umurinzi” kubera iki gikorwa cy’ubutwari.
Igihugu abenshi bagereranya n’u Rwanda ari na cyo gicumbikiye abana ba Agathe Uwiringiyimana, Umuhire agira ati “Twakiririwe mu miryango ibiri mu gihe umwe muri twe yarerewe mu kigo cyakira abana, ubu twarakuze dutekereza imishinga yagirira akamaro igihugu cyatubyaye.”
Umuhire azi ibintu bike cyane ku Rwanda. Umushinga afitiye u Rwanda mu ndoto ze n’uwo “kubaka ikigo cy’impfubyi aho abana benshi batagira ababyeyi bazajya barererwa bakanigishwa.”
Umuhire, uvuga ko banditse basaba indangamuntu na pasiporo by’u Rwanda, agira ati “Dukumbuye u Rwanda cyane, igihugu cyacu.”
Mu 1995 ni bwo Uwiringiyimana Agathe yashyizwe mu cyiciro cy’Intwari z’Imena , hamwe n’Umwami wa Mutara III Rudahigwa, Rwagasana Michel, Niyitegeka Felicite ndetse n’abana b’i Nyange batewe n’abacengezi ku itariki ya 18 Werurwe 1997 bakanga kwitandukanya.
Bruce MUSHUMBA


text:
Akenshi iyo umugore avuze ko yifuza inama zamufasha guhora anezeza umutware we, abamugira inama bakunze kwihutira kumubwira ko agomba guhora ashaka udushya ku bijyanye n’imibonano mpuzabitsina. Mu by’ukuri iyi nama baba bamugiriye si ikinyoma, ariko ubwayo ntiyihagije, iba ikeneye ibindi byakuzuzanya. Muri iyi nkuru tugiye kurebera hamwe ibintu by’ingenzi umugore wifuza kunezeza umugabo we akwiye kwitwararika mu gihe ashaka kubaka rugakomera nk’uko tubikesha urubuga rwa Modern Ghana.
1. Jya ugaragaza ko wakiriye neza ibitekerezo bye : Abagabo benshi ntibakunda kubwira abagore babo ibyo bateganya bijyanye n’imishinga kuko akenshi usanga abagore badakunze kubyakira neza. Aha ni naho abagabo benshi bahera bakora gahunda zabo mu ibanga, bagashimishwa no kwereka umugore umusaruro mwiza. Umugore wakira neza ibitekerezo by’umugabo we rero aba ari ntagereranywa, umugabo aramushima ; gusa ariko ibi ntibivuze ko wowe mugore ugomba kwemera ibintu byose umugabo wawe akubwiye, kabone n’ubwo waba utabyishimiye.
Urubuga rwa Modern Ghana dukesha iyi nkuru ruvuga ko umugore agomba guhora afite ibitekerezo bishobora gufasha umugabo kongera ibitekerezo, ndetse ukamufasha no kumwereka uburyo yabyitwaramo bikamuteza imbere mu buryo butandukanye.
2. Jya umuhamagara kuri telefoni ku manywa, umubaze ifunguro yifuza gufata ku mugoroba (dinner) : Ashobora kudahita aguha igisubizo ako kanya, ariko biba byiza iyo umuhaye akanya akabitekereho hanyuma ukaza kongera ukamuhamagara. Namara kukubwira icyo yifuza ko mwategura, ujye ugerageza utahe kare (niba ufite akazi), maze ujye mu gikoni uteke neza ku buryo umutware wawe naramuka afashe iryo funguro atazongera kwifuza kurya muri za resitora ngo atahe yahaze atanareba mu masorori yawe ! Iyo ukorera umugabo wawe ibi bimutera kumva afite uburenganzira bwo guhitamo icyo ashaka mu rugo rwanyu.
3. Mujye mugira umwanya wo kwishimana mu bikorwa bitandukanye bihuza umuryango nko kujyana guhaha ibikoresho bitandukanye byo mu rugo (imyambaro, imitako, …) cyangwa se mujyane gukina imikino itandukanye mu rwego rwa siporo. Abagore benshi ntibakunze kwibona mu bikorwa bya siporo kandi nyamara biba bikenewe yaba mu kurengera ubuzima bwabo, ndetse no kurengera imibanire yabo !
4. Mu gihe umugabo wawe yiriwe mu rugo, ari mu turimo dutandukanye jya unyuzamo umuzanire icyo kunywa cyangwa se icyo kurya cyoroheje (snacks). Abagabo benshi iyo biriwe mu rugo baba bafite imirimo ya kigabo bahugiyemo ; iyo rero unyujijemo ukaza ukamwegera, ukamubwira ko ibyo arimo ari byiza, ukamutera akanyabugabo, bituma yumva ko ashyigikiwe kandi akunzwe koko.
5. Biba byiza cyane iyo ufashe umwanya ukamugurira umwambaro mushya atabizi, ariko ukitwararika kumenya ko uwo mwambaro uri bumukwire koko. Ntako biba bisa nk’iyo agiye mu nshuti ze yambaye umwenda waguzwe nawe bakamubwira ko yambaye neza.
Byaba byiza kuri izi nama wongeyeho gukoresha urutonde rw’indirimbo (CD cyangwa DVD) akunda cyangwa se ashobora gukunda ; iyo afite imodoka agakora ingendo ze yumva umuziki yahawe n’umukunzi bimugwa neza. Aha ntitwakwirengagiza ko abagabo bose batagira imodoka kandi n’abatazifite bakeneye kwishima no kwitabwaho. Iyo rero umugabo wawe adafite ubushobozi bwo gutunga iyi modoka, ushobora no gufata ya CD cyangwa DVD ukayimucurangira mu rugo.
Mu gusoza, abashakashatsi bagira abagore inama yo kujya bagira uruhare mu biganiro byerekeranye na siporo kuko abagabo benshi babikunda. Niba afite ikipe afana, nawe ugomba kuyifana kugirango habeho guhuza hagati yanyu.
Reba Video
Uburyo 5 wanezeza umugabo wawe hatabayeho imibonano mpuzabitsina
Akenshi iyo umugore avuze ko yifuza inama zamufasha guhora anezeza umutware we, abamugira inama bakunze kwihutira kumubwira ko agomba guhora ashaka udushya ku bijyanye n’imibonano mpuzabitsina. Mu by’ukuri iyi nama baba bamugiriye si ikinyoma, ariko ubwayo ntiyihagije, iba ikeneye ibindi byakuzuzanya. Muri iyi nkuru tugiye kurebera hamwe ibintu by’ingenzi umugore wifuza kunezeza umugabo we akwiye kwitwararika mu gihe ashaka kubaka rugakomera nk’uko tubikesha urubuga rwa Modern Ghana.
at 7:29:00 AM
Labels: urukundo


text:
Bibiliya ni igitabo gitandukanye n’ibindi bitabo kuko gikubiyemo ijambo ry’Imana, mu yandi magambo nubwo hariho abanditse ubwo butumwa, ariko ibirimo byose ni iby’Imana, kandi byose byahumetswe nayo.’’ 2 Timoteyo 3:16
Ibi bivuze ko nubwo Imana itagiye mu icapiro ngo yandikire abantu, ariko ubutumwa burimo buyobowe nayo kandi bwahumetswe nayo. Bibiliya yanditswe n’abantu hafi 40 banyuze mu buzima butandukanye ( abaganga, abarobyi, abami, abahanuzi, intumwa, abize n’abatarize), babikora mu myaka isaga 1500.
Nubwo Bibiliya yanditswe n’abo bantu bose batandukanye, banyuze mu buzima butandukanye, bize ibintu bitandukanye, ariko ntiyivuguruza. Iyo uyisomye uhereye mu itangiriro ukageza mu Byahishuwe, usanga yuzuzanya, nta kosa wayisangana, yujuje ibyangombwa byose umuntu akeneye muri uru rugendo rugana mu ijuru.
Iyo usomye ijambo ry’Imana, ntabwo usanga ahantu hose habonekamo uwayanditse ku buryo buhita bugaragara.
Ibitabo bitanu bibanza ari byo Itangiriro, Kuva, Abalewi, Kubara no Gutegekwa kwa Kabiri byose byanditswe na Mose.
Yosuwa= Yosuwa
Abacamanza, Rusi, Ibitabo bibiri bya Samweli= Samweli/Natani/ Gadi
Ibitabo byombi by’Abami= Yeremiya
Ibitabo byombi by’Ibyo ku ngoma, Ezira, Nehemiya= Ezira
Esiteri= Moridekayi
Yobu= Mose
Zaburi = Zanditswe n’abantu batandukanye, icyakora inyinshi ni iza Dawidi
Imigani, Umubwiriza, Indirimbo ya Salomo= Salomo
Yesaya= Yesaya
Yeremiya, Amaganya ya Yeremiya= Yeremiya
Ezekiyeli=Ezekiyeli
Daniyeli= Daniyeli
Hoseya= Hoseya
Yoweli=Yoweli
Amosi= Amosi
Obadiya=Obadiya
Yona=Yona
Mika=Mika
Nahumu=Nahumu
Habakuki=Habakuki
Zefaniya=Zafaniya
Hagayi=Hagayi
Zekariya=Zekariya
Malaki=Malaki
Matayo=Matayo
Mariko=Mariko
Luka=Luka
Yohana=Yohana
Ibyakozwe n’intumwa= Luka
Abaroma=Pawulo
1, 2 Abakorinto, Abagalatiya, Abefeso, Abafilipi, Abakolosayi, 1,2 Abatesalonike, 1,2 Timoteyo, Tito, na Filimoni zanditswe na Pawulo
Yakobo= Yakobo
1,2 Petero= Petero
1,2,3 Yohana= Yohana
Yuda= Yuda
Ibyahishuwe= Yohana
Igitabo cy’Abaheburayo abantu ntibemeranywa ku muntu wacyanditse.


text:
Gow Ngak Hui akomoka mu gihugu cya Indonesia, avuga ko Kwizera ijambo ry’Imana byamufashije kureka itabi burundu nyuma y’imyaka 50 byaramunaniye, akeka ko yari mu bantu bambere banywaga itabi ryinshi kuko yashoboraga kunywa ipaki yaryo ku munsi ubwo akaba nibwo yanyoye rikeye.
Umva uko we abivuga: nari umunywi w’itabi wakabuhariwe, itabi rike nashoboraga kunywa ku munsi ryabaga ari ipaki imwe ubwo nkaba nafashe rike rishoboka. Umunsi umwe nafashe icyemezo cyo kurireka nyuma yo kumva ijambo ry’Imana ariko byose byaje kuba iby’ubusa kuko nakoresheje imbaraga zanjye ariko biba iby’ubusa ndongera ndisubiraho mu gihe gito. Umuhungu wanjye yaje kumpa igitabo ansaba ko najya nkisoma, namaze ibyumweru 2 ndikugisoma. Naratunguwe! Naje gusanga nanjye Yesu Kristo yaranshunguye, numva ko ubuzima mfite ariwe mbukesha kandi yaba kwizera no kwakira byose ariwe nkwiriye kubikuraho.
narongeye mpita mfata umwanzuro wo kureka itabi, narongeye nsoma neza cya gitabo ariko ngenda nandika ibyo nifuza byamfasha kureka itabi ariko bwo si njye ubwanjye wibwiye ko ngiye gukoresha imbaraga zanjye bwite ngo mbashe kuva muri ubwo bubata bwaryo kuko ubwa mbere nari narabonye ko byanzniye ahubwo mfata umwanzuro wo kwiyegurira Yesu Kristo, nakira Ubuntu bwe kandi nizera ntashidikanya ko yanesheje ibyangiraga imbata byose ku musaraba. Ntabwo byari bikiri urugamba rwanjye ahubwo rwari urugamba rwa Yesu wancunguye kandi we yari yaramaze kurutsinda ku musaraba.
Naje nanone kumenya ko nababariwe ku bw’ubuntu bw’Imana atari ku bw’imbaraga zanjye, kubaha cyangwa se imirimo yanjye.
nyuma yo y’urugamba rwo kureka itabi mu gihe cy’imyaka 50 ku buryo butangaje nabashije kurireka mbikesheje kwiyegurira Yesu warangije byose. Yakoze umurimo utangaje mu buzima bwanjye. Hallelluyaaa!!!
Gow Ngak Hui | Indonesia


text:
NJYE NDI UMUKRISTO : Iyi ndirimbo yaririmbwe n’umukobwa wo muri Suede.
Ubwo yari mu kigeragezo cy’uko bashakaga ko aharikwa n’umwami nk’umugore
wa gatatu. Uyu mukobwa yari afite uburanga bihebuje kandi yari arangije
amasomo bigaga icyo gihe. Umwami rero yaje kubwirwa ko hari umukobwa
w’uburanga kandi ufite
imico n’uburere nta wundi umukwiye atari umwami nyir’Igihugu.
Amutumaho ibisonga bye ngo umwami yarakubengutse none arifuza ko umubera umugore w’inkundwakazi.
1.
Njye nd’umukrsto: nzahora ndiwe mu bintu byose,ngeze ku gupfa. Njye nd’umukrsto, Mpora mbihamya nahw’ igihugu cyose cyanseka. Njye nd’umukrsto wo mu mutima kuko ubu nsigaye nkunda kristo, Icyatumye apfa, yazize njyewe, Nabuzwa n’iki kujya mukunda?
Ubuhamya: Amateka y’umukobwa waririmbye indirimbo yitwa “Njye Ndi umukristo”
Oct 17, 2014 Mupende Gideon Tman Abahanzi 3
Ubuhamya: Amateka y’umukobwa waririmbye indirimbo yitwa “Njye Ndi umukristo”
NJYE NDI UMUKRISTO : Iyi ndirimbo yaririmbwe n’umukobwa wo muri Suede. Ubwo yari mu kigeragezo cy’uko bashakaga ko aharikwa n’umwami nk’umugore wa gatatu. Uyu mukobwa yari afite uburanga bihebuje kandi yari arangije amasomo bigaga icyo gihe. Umwami rero yaje kubwirwa ko hari umukobwa w’uburanga kandi ufite
imico n’uburere nta wundi umukwiye atari umwami nyir’Igihugu.
Amutumaho ibisonga bye ngo umwami yarakubengutse none arifuza ko umubera umugore w’inkundwakazi.
1.
"Njye nd’umukrsto: nzahora ndiwe mu bintu byose,ngeze ku gupfa. Njye nd’umukrsto, Mpora mbihamya nahw’ igihugu cyose cyanseka. Njye nd’umukrsto wo mu mutima kuko ubu nsigaye nkunda kristo, Icyatumye apfa, yazize njyewe, Nabuzwa n’iki kujya mukunda"
Ababyeyi be bamuguye nabi cyane batumiza imiryango n’inshuti zabo ndetse n’ize bamukubitira muri urwo ruhame. Ndetse bamufatira ibihano bikaze ko atazongera kujya
mw’iteraniro ry’abera na rimwe bifuza kumukura muri ubwo bukrsto. Nibwo bagiye gutandukana bamusabye kugira icyo avuga imbere y’iyo mbaga aterura amagambo y’igitero cyakabili ati:
2.
" Njye nd’umukrsto umv’ubwo buntu narakijijwe nkurwa mubyaha. Njye nd’umukrsto naho naterwa n’ibyago nkaba no kurugamba. Njye nd’umukrsto nd’umutabazi mu ntambara ndasana n’ibyaha. Mfite umugaba n’umwami Yesu nituba hamwe nzahora nesha."
Ababyeyi n’izo nshuti n’imiryango bahise bazabiranywa n’uburakari babonye ko inkoni nibindi byose bitamuhinduye bamuca murugo ngo ajye kwangara azagwe iyo mubukrsto bwe. Uwo mukobwa yahise asohoka mu nzu n’igitabo cya bibiliya gusa mu ntoki yateruye amagambo y’igitero cya gatatu ati:
3.
"Njye nd’umukrsto nd’umwimukira ndakomeje murugendo rwanjye Ibyino mwisi ndabihinyuye nsigaye nifuz’ ibyo mw’ijuru. Njye nd’umukrsto gakondo yacu iri mwijuru kumana yacu. Ntanzara ibayo nta n’imiruho abaho bose baguwe neza."
Ageze mw’ ijoro mu mbeho n’inzara byo hanze aho yari abundabunze. Nibwo yaririmbye igitero cya kane Ati:
4.
"Njye nd’umukrsto icyo n’ikintu gihumuriz’ umutima wanjye. Kinyibagiza ibyago byose nkumva nduhuwe n’umwami yesu. Njye nd’umukristo uko ndi kose maze
nintumirwa ngiye gupfa Nzagir’ibyishim
Gusa amateka avuga ko atahise apfa ubwo, Kuko yaririmbye n’ibindi bice byinshi uko yakomezaga kugeragezwa ariko byubakiye kuri iryo jambo ” NDI UMUKRISTO “. Hari rero uwamwumvise aririmba wamugiriye impuhwe amujyana kumuha icumbi. Nyuma yaje kwicwa n’uburwayi. Kandi ababyeyi be baje kuba abakristo bakomeye nyuma y’uko babuze irengero rye


text:
.
REKA TUREBE IMITERERE Y’UMUGORE ISHOBORA KWANGIZA UBUZIMA BW’UMUGABO WE, BURUNDU
Abahanga bahamya ko hari imyitwarire umugore ashobora kugira ikamunga ubuzima bw’umugabo we akamera nk’uwapfuye ahagaze bityo ntarame.
Nubundi ariko bivugwa ko abagore aribo bakunze kurama mu miryango myinshi y’abashakanye ugereranyije n’abagabo bikaba bishobora guterwa n’uko umugabo aba agendana ibibazo bikomeye byo kwita ku rugo byaba ibikenera amafaranga cyangwa imyanzuro ikaze, mu gihe umugore bitaba bimufasheho cyane.
Ibyo bibazo byose ngo iyo umugabo abifatanyije no kugira umugore mubi batajya inama cyangwa utamworohereza mu buzima bwe,
bimutera umuvuduko ukabije w’amaraso bikaba byanamuhitana imburagihe.
Hari umugore ushobora gushaka ukiberaho mu munyenga w’amahoro n’umutuzo n’iyo ibindi bibazo byaba bihari,
Ariko hari n’undi ushaka agatuma upfa imburagihe kuko yiyongera ku bibazo usanganywe.
Dore imiterere yabo:
1. Umugore udashima
Umugore udashima ibyakozwe, agahora agaragaza ibitagenda, atuma utagira amahoro nk’umugabo ugahora uhangayitse mu buzima bwawe.
Bene uwo mugore ashobora gutuma upfa vuba kuko biturutse ku guhora wihebye , ibyiza ni uko wamureka uramutse ubibonye mutarabana.
2. Umugore utanyurwa
Uzumva umugabo abwira undi ati “noneho umugore wanjye arenda kunsaza ansaba ibintu ntafitiye ubushobozi.”
Ngo umugore utanyurwa wamuha icyo asabye agahita asaba n’ikindi agutesha umutwe, ukabura amahoro ugapfa uhagaze.
3. Umugore usesagura
Umugore mwiza ni umenya gucunga umuntungo w’urugo, iyo rero umugore akoresha amafaranga menshi kurusha ayo mwinjiza bikubera ikibazo kuko usanga aguhoza mu madeni kandi uzi ko ntacyo uba utakoze.
4. Umugore uguca inyuma
Umugore uguca inyuma atuma utamwizera, aba ari wa mugore utanyurwa n’umugabo we.
Abagabo aho bava bakagera banga umugore wabaca inyuma n’iyo bo baba babikora; bene uwo mugore rero ahora arisha umutima umugabo we hari n’abiyahura kubera icyo kintu.
5. Umugore wikunda
Umugore ukurura yishyira atita ku mugabo we ngo amufashe, atera umugabo we umutima mubi kuko abona ko nta gaciro amuha,bikamuhindura umurakare.
6. Umugore usuzugura
Umugore utubaha umugabo we cyangwa abandi, usanga aba ameze nk’ikimungu mu mutima w’umugabo we kuko ibyo bintu bimubera umutwaro n’iyo atabimubwira, bikamuviramo kwiheba gukabije.
7. Umugore w’ingare
Umugore w’ingare uzamukira ku kantu k’ubusa agatesha umutwe umugabo we,atuma apfa vuba kuko amubuza amahwemo.
Uyu aba ari wa muntu uhora abona amakosa ku bandi, utihangana bituma umugabo abaho atishimye akumva ubuzima bubishye.
Abanyarwanda bo baravuze ngo “Urugo rubi rurutwa na gereza” bishatse kuvuga ko n’ubundi umuntu aba atisanzuye.
Gufata icyemezo cyo kubana n’umugore umeze gutyo kandi iyo mico warayibonye hakiri kare mutarabana bimeze nko kwishyira mu kagozi.
Niba hari ubundi busobanuro mukeneye, twiteguye kububaha,. Murakoze!
Reposted & Dr. P. Mupenzi Mwiza
Group Ubuzima-Ubuvuzi-Inama
.